
Qoaestiones de satirae Persianae natura 
et indole* 



„Multum et verae gloriae quamvig uno libro 
Persius meruit" Quintl. X. 1, 84. 



§♦ 1. 

Quum quodvis carminum genus ex aetate scriptoris pendeat, 
tum satira, ut quae seculi mores corruptos castiget, omnia inde 
depromit argumenta, inde omnem colorem ducit. Comoediae, 
quae satiram afflnitate quadam contingit, in priora tempora rece- 
dere licet, satira praesenti quodam impetu movetur, quum quo 
tempore omnia in pejus ruunt poeta satiricus summis viribus 
contendat, ut ingruenti rerum omnium exitio moribus corruptis 
acerbe castigandis sese opponat. Sed non solum ob materiam, 
quain ex tempore ipso depromat necesse est, satira inde pen- 
det, cognatione quoque quadam studiorum poeta, qui satiras 
scribit et ii, qui illum legunt, conjuncti esse debent. Aetate 
prorsus corrupta et secordia insanabili demersa satira fere inu- 
tilis est, quuin homines e torpore excitari et sorde vitiorum 
liberari vix patiantur. Ut Rothius »de satira Romana« p. 6 recte 
animadvertit, nec mediocritates nec nimietates satirae conveniunt, 
sed pravitas illa animi ac perversitas, ex qua hominibus ad vir- 
tutem redire atque ad bonam frugem se recipere licet. Verae 
satirae ea tantummodo aetate scribuntur, qua res publicae et 
privatae adeo corruptae et depravatae sunt, ut boni omnes 
rerum mutationem communibus votis exposcant. Quem illi con- 
cupiscunt reditum ad amissam naturam ipsam moresque sim- 

•pJfces*'et-emendalos;*-(3HJus desiderio flagrant omnes, illum poeta 

libera voce efflagitat, qui naturae et vitae repugnantiam moribus 

aequalium arguta imagine exprimendis castigans id potissimum 

agit, ut ad bonam mentem ac sanitatam homines revocet. 

Satiram, quum qualem descripsi aetatem requirat, aetate 

Neroniana non talem provenisse, qualem facile quisque exspecta- 

verit, non ita mirum videbitur. Materia quidem satirae prosta- 

bat et uberrima et justissima. Virtutes, quibus olim Romani 

gloriari potuerant, fere ignotae erant; vitia, quae jam antea in 

rem publicam irrepserant et occulta contagione diffusa jam latis- 

sime serpebant, talem in modum excreverant, ut optimus quis- 

que statum rerum immutatum sumtna cum indignatione intUerelur. 

Illa aetate, qua vel mediocria ingenia ad satiras scribendas im~ 

pelli poterant, unus qui satiras scripsit Persius exstitit. At quis- 

quis satiras iilius vel leviter percurrit, statiin eo offenditur, 

quod materiam ditissimam et amplissimam vix attigit, res turpes 

et exitiosas, quae gravi reprehensione dignissimae erant, deno- 

tandas declinavit; quibusdam totus fere in sententiis genefalibus 

versari videtur. Nulla unquam fit mentio vitiorum tunc maxhne 

vigentium, non delatorum et causidicorum artes nefandae, non 

connubia stupro polluta, non turpiter abjecta equitum in arena 

dignitas, non libertinorum immodica omnia perpetrandi audacia 

perstringuntur. Difficile erat »satiram non scribere,* quum quo- 

cunque quis oculos convertebat, sceleribus vitiisque vitam pu- 

blicam et privatam contaminatam videret. Persius, qui vitiis 

aetatis suae penitus indolescebat, satiris scribendis id maxime 

propositum habuit, ut homines vitiorum et errorum vinculis con- 

strictos ad veram solidamque virtutem revocaret* At optime se 

kl non assecuturum esse intellexit, si singulorum hominum vi- 

tam infamaret ipsosque publicae ignominiae objiceret; quotus 

enim quisque a turpissima illa vitiorum contagione liber erat? 

Quum satira ea potissimum vitia carpeuda sumat, quae publice 

sunt exitiosa et uno descripto genus aliquod hominum describa- 

tur, Persius optimo jure corruptum litterarum statum, Deorum 

iDontemptum et anilem simul superstitionem , desidiam, mollitiem, 

luxuriam, avaritiam, quae vitia ejus aetate in dies magis gras- 

sabantur, ita depinxit, ut non unum vel alterom notaret, sed 

unum describens omnes describeret* Siquidem salira hoe pro- 
positum habet, ut vitiis hominum castigandis homines vitae offi- 
cia doceat et ad virtutem neglectam reducat, quomodo Persius 
satirici munere, quod tunc gravissimum et difficiilimum erat, pro 
juvenili adhuc aetate religiosius fungi potuit? Non sine summa 
ipsius injuria cum Horatio comparatur, cui multo felicior rerom 
conditio ad ingenii dotes excolendas et proferendas contigit. 
Iliius aetate quaecumque vei absurde vel indecore peccata erant 
carpere et ridere impune licebat; si alio tcmpore vixisset, sati- 
ram ejus plane aliam, aetate Neroniana omnino nullam futuram 
fuisse persuasum habeo. Persius aetate vixit, qua omnis dicendi 
libertas sublata erat, qua ingenue sententiam dicere crimini ver- 
tcbatur; ingenia praeclarissiina aegre se continebant, quominus 
hbidine aliisque vitiis infames notarent, sed aequiora tempora 
exspectabant, quod Juvenalis fecit et Tacitus ipse (Agric. 3) de 
se praedicaviU Quod ad Neronem attinet, facile adducor, ut 
credam, Persium principis hujus scelestissimi mores satira vix 
comprehendi posse ejusque fines excedere sensisse. Perskts 
igitur id propositum non habuit, ut vitia cum singulorum dolore 
exagitaret ac viros aliquo vitio infames in fabulas sermonesque 
hominum mitteret, sed ut seculi mores perditos et studia pra- 
vissima graviter reprehenderet, quod satira priina optime per- 
fecit, qua corruptum litterarum statum egregie descripsit. Ulud, 
quod satiras hominibus maxime commendat iisque gratissimas 
reddit, ut primores populi nominatim carpantur et acriter destrin- 
gantur, apud Persium frustra quaesiveris, cui, quod nihilomi- 
nus satirae ejus summo aequalium plausu et clamore excipieban- 
tur et ut in vita narratur diripiebantur , eo major conciliatur ad- 
miratio. Si, quod supra dixi, satira tota ex tempore, quo scri- 
bitur, pendet, etiam aequalium judicio optime aestimatur. Et re 
vera Persii virtutem solidam et sanctam non minus admirari 
debemus, quam ingenii fervidum impetum ac vigorem, quo juve- 
nis ad satiras scribendas incitabatur. »Scripserat etiain praetex- 
tam Vescio vel quocunque alio nomine haec fabula fuit et odoi- 
tcoqixwv librum unum et paucos in socrum Thraseae, Arriam 
matrem, versus, quae se ante virum occiderat; sed ea omnia 
auctor fuit Cornutus matri ejus ut aboleret." Quo aetatis anno 

satiras scribere coeperit, traditum non est; certe praematuram 
adolescentis indolem admirari debemus, qui satiram, quam viri 
vitae peritissimi aggredi verentur, adolesccntulus attigit, mor- 
tuus enim est ante annum aetatis duodetricesimum. 

Satirarum librum a Cornuto recognitum Caesius Bassus 
poeta, qui »a prima adnlescentia* summa familiaritate cum Per- 
sio conjunctus erat, edidit; editum continuo mirari et diripere 
homines coeperunt. Quantopere etiam doctis viris placuerit, ipso- 
rum verbis probatur. Quintilianus , Persii verbis nonnunquam 
usus, celebratam de illo sententiam dixit: »MuItum et verae 
gloriae quamvis uno libro Persius meruit,« quocum Martialis 
consentit: 

„Saepius in libro numeratur Persius uno 

Quam levis in tota Marsus Amazonide." 

Lucanus Persii satiras adeo admiratus est, ut illo satiram 
coram amicis recitante haec vera csse poemata clartiaret, at 
quae ipse faceret ludum tantum jocumque» A grammaticis saepe 
versus Persii laudantur, imprimis vero a scriptoribus ecclesia- 
sticis, patres quos dicunt, lectitatus est, Augustino, TertuIIiano, 
Lactantio, Hieronymo denique, qui adisertissimum satiricum« 
singulari sludio et amore complexus satiras ejus fere edidicisse 
videtur. Alii scriptores, qui Persii mentionem fecerunt, ab 
Jahnio (p. 51 sqq.) enumerantur. 

Media quae dicitur aetate Persium non minore gratia et 
auctoritate fioruisse, non modo codices satis multi et antiqui et 
scholia, quae supersunt, sed etiam testimonia complurium scrip- 
torum testantur. Recentiori aetate in judicio de Persii satiris 
faciendo viri docti magnopere inter se dissentiunt. Quam acerbe 
et injuste uterque Scaliger et Dan. Heinsius de Persio judica- 
verint notum est, nec multo melius nostra aetate Koenigius, 
Nizardus, Bernhardius de Persio existimarunt; at Casaubonus, 
Passovius, Herderus, Hamannus, G. E. Wcberus, Meisterus, 
Hauthalius, 0. Jahnius, C. F. Hermannus, Schlosserus, alii Per- 
sium contra illorum criminationes optime defenderunt eumque 
summi fecerunt. Verissime Heinrichius, qui, etsi multa in Per- 
sio vituperavit, virtutes ejus libenter agnoscit, plurimos, qui 
de Persio judicaverint, eum vel leviter cognituin damnasse vel 

omnino vix cognitum habuisse dixit. Tralatitia illa obscuritatis 
opinione ducli multi Persii satiras vel parum diligenter legerunt 
vet male et dure in linguam nostram translatas percurrerunt. 
Hoc maxime requiritur, ut judicio utamur ubique integro, neve 
fictam quandam et praesumptam opinionem secuti ad Persii sati- 
ras legendas accedamus. Sententiam de illo veram ac sinceram, 
praesertim quum multi loci obscuri lucem desiderent, tum de- 
mum dicere possumus, quum eum non semel, sed decies lege- 
rimus ejusque cogitandi ac sentiendi rationem penitus cognoveri- 
mus. Tum multa aut constitui rectius aut defendi melius possunt, 
quum illum assidua lectione nobis familiarern reddiderimus. 

Quod quum diuturni et acris studii in Persii satiris positi 
mihi conscius de me praedicare possim, incertum et dubium ad- 
huc de poeta judicium certius reddere, quantum in me est, ex- 
periar et primum quidem quem locum ille in litterarum Roma- 
narum historia obtineat, quaerendum esse existimavi. 

§. 2. 

Satiram Romanorum propriam esse^ Quintilianus recte judi- 
cavit; Graeci salirica quaedam alius generis carminibus admixta, 
sed nullas habent satiras. Quare, quum satira pars quaedam 
poesis didacticae sit, num poema justum haberi possit, multi 
dubitarunt* Equidem illi, si certis finibus cohibealur, formam 
poeticam aptam esse non negaverim, ab indole Graecorum pror- 
sus alienam fuisse jam eo, quod satiras illi nullas scripserunt, 
satis probatur. Satirae verae turn solum nascuntur, quum natura 
et vita vinculis, quibus anlca tenebanlur, solutis inter se pug- 
nant; quae tempora oratori satis commoda, poetae maxime ini- 
qua et adversa sunt. Apud Graecos natura et vita pulcherrime 
inter se consentiebant, numquam apud illos poesis ita a vita 
abalienata est, ut in scholas vel rhetorum vel philosophorum 
confugeret. 

Tum Graeci neque ad illam, qua Romani Neronis aetate 
demersi erant, morum pravitalem unquani prolapsi sunt, neque 
pristinas virtutes paribus vitiis contaminarunt. Satirica quaedam 
in iambis, epigrammatis, comoediis reperiuntur. Iamborum scrip- 

tores vitia quaedam vel delicta singulorum acerbissimo exagitant; 
sed quos petunt laedere volunt, non mores illorum corruptos 
emendare. Tanto iili studio, ira, rabie in certos homines sibi 
inimicos invehuntur, ut jure viri docti dubitaverint , num iambi 
inter poemata referri possint. Quorum natura, Horatii epodis 
optime expressa, quantopere a satiris diversa sit, etiam nume- 
rorum diversitate cognoscitur. Epigrammatis quoque nonnuliis 
vitia singulorum mediocria vel errores leviores paucis verbis sed 
illis perfacetis ac dicacibus ita describuntur, ut risus legentium 
moveatur. Satira »sermoni propior« non singulos petit, sed vitia 
describens omnium rationem habet, ad quam comoedia Atticorum 
quae dicitur antiqua jam propius accessit; jn iliis fabulae par- 
tibus, ubi poeta choragum ad populum loquentem fecit, fines 
suos transgressa ipsius satirae vim obtinuit. Quapropter Horatius 
Lucilium omnem ex Eupolide, Cratino, Aristophane pendere di- 
xit, quam sententiam grammatici fere omnes probarunt (cf. Isid. 
Origg* VIII. 7, 7). Et re vera, si satirae Romanae naturam fa- 
bulae similem spectamus, illa Diomedis grammatici sententia 
plane contemnenda non videtur: asatira dicitur carmen apud 
Romanos, nunc quidem maledicum et ad carpenda hominum 
vitia archaeae comoediae charactere oompositum, quaie scripse- 
runt Lucilius, Horatius, Persius." 

Luciiius certe, qui primus inter Romanos satiras scripsit, 
antiquae Atticorum comoediae scriptores, moribus Graecorum ad 
vitam et instituta Romanorum translatis, imitandos sibi propo- 
suit. Ut Attici illi poetae, imprimis Aristophanes, comoediam, 
ita Lucilius satiram totam ad rem publicam retulit, qui delectu 
omni et discrimine omisso aprimores populi populumque tribu- 
tim arripuiU et quidquid vel in re publica vel in hominum vita 
ac moribus corruptum et depravatum deprehendit, »multa cum 
libertate notavit.« Mala ac vitia rei publicae, quae jam uberri- 
mam satirae materiam suppeditabant, fortiter denudavit et quos- 
cunque illam corrumpere videbat, acerbe castigavit. Mores a 
vitiorum, quae ex Graecia et Asia in rem publicam advecta 
erant, contagione integros servare et exemplis pristinarum vir- 
tutum omnium ante oculos ponendis ad majorum simplicitatem 
revocare studuit. Erat in illo antiqua et vernacula sermonis 



Digitized by VjOOQIC 



festiviftas, virtas forftis ac mascula, summa denique indignationis 
vis, qua saftiras ex intimo animo expressit, non arte et studio 
confecift. Quare minime mirum videtur, Quintiliani adhuc aetate 
fuisse, qui eum non tantum Horatio, sed omnibus reliquis poetis 
anteponere non dubitarent 

Horatius Lucilii satirae vere Romanae vim ac gravitatem 
agnovit et probavit (cf. sat. I, 10, 48; II, 1, 29. 75), sed rem 
pubiicam scriptores iilius aetatis, a qua, libertate jam sublata, 
alieni erant, non tetigerunt, quare quum et ipse philosophia 
studiisque optimarum artium eruditus et cum viris liberali doc- 
ftrina politis summa familiaritate conjunctus esset, satiram a re- 
bus publicis ad vitam privatam et literas convertit. In his omne 
studium posuit et prae ceteris in horum statum jam ruinae pro- 
num, in misera studia poetarum, qui nil nisi inanem et ambi- 
tiosam artis ostentationem quaerebant, cum summa iudignatione 
invectus est. Haec satirarum Horatii anima, vis, nervi; non in 
eo vorsatur, ut mores corruptos malos reprehendendo corrigat, 
sed unum alterumve vitium vel potius errorem lepide deridet et 
quam satira poscit indignationem seriumque animi habiftum ur- 
bana quadam hilaritate muftavit. Multo major satirae ad rem pub- 
licain relatae vis in carminibus quibusdam cernitur (I, 2; II, 19; 
III, 1—3; 5; 6; epod. 7, 16). Rectissime Rothius ODe satirae 
Rom* naturact p. 15. »Zur Theorie und inneren Geschichte der 
Rom. Satire p. 20) de Horatii satiris judicat, »nullam, si libri 
secundi quartam eft quintam exceperis, reperiri, quae continuo 
carmine vitia rideat, plures, quae vel fabulae rectius, quam 
satirae dicantur, vel ipsius poetae causam aganft, sed omnes 
fere, imprimis I, 2 et II, 3 ejusmodi materiis quaedam vere 
satirica habere admixta.« 

Meras satiras Persius et Juvenalis scripserunt, qui satiram 
Romanam absolverunt et perfecerunt — Hi satirae Romanae 
scriptores Lucilius, Horatius, Persius, Juvenalis non recte aesti- 
mantur, si virtutibus singulorum ad certam normam et regulam 
perpensis et examinatis inter se comparanlur. Si nihilominus illi 
in contentionis judicium vocantur, recte Luciiius et Juvenalis, 
Horatius et Persius componuntur, quorum Lucilius satiram maxi- 
me ingenuam, fortem, vere Romanam reddidit, Juvenalis orationis 

gravitate, urbanitate ac venustate sermonis Horatius excellit, 
Persius, qui alto ingenio et studio diligenti vitam hominum con- 
templabatur, omnia ad optimam et perfectam philosophiae spe- 
ciem redegit. Longis quaestionibus et disputationibus nihil pro- 
fici, modo ipsorum scriptorum naturam et tempora respicias, 
Montius Italus vere judicat, cujus verba perelegantia hic appo- 
nere liceat: (edit. p. 103) »Quando cerco uome di gusto, vado 
ad Orazio, il piu amabile; quando ho bisogno di bile conlra le 
umane ribalderie, visito Giovenale, il piu splendido; quando mi 
studio d'esser onesto, vivo con Persio, il piu saggio e con in- 
finito piacere mescolato di vergogna bevo li dettati della ragione 
su le labbra di questo verecondo e santissimo giovanetto.« 

§. 3. 

Ut ad Persium redeamus, Horatii satiras illum studiose et 
diligenter legisse, Horatii modum et sermonis elegantiam non 
exaequasse facile cognoscitur* At satirica et fortiora plura habet 
atque eo Horatio praecellit, quod non suam, sed omnium cau- 
sam agit, quod satiram ab aliorum carminum natura diversissi- 
mam et finibus angustioribus conscriptam philosophiae praeceptis 
pulcherrimis distinxit nominisque invidia sublata praecipua laude 
atque honore exornavit. Desideratur in Persio, quod satirae 
proprium esse solet, ut singulorum hominum vitia notentur, 
quum quorum mores describuntur non quidam fuerint omnibus 
noti, sed generis fere cujusdam hominum imagines et exempla 
referant quique illi fuerint nosse parvi inlersit. Hac re Juvenalis 
Persium valde superasse dicitur; sed ille, verborum prodigus, 
sententiarum pauper, num, quod ipsorum principum mores cor- 
ruptos et perditos notaverit, veris laudibus ornetur, valde du- 
bito. Libera veritus »verba animi proferre et vitam impendere 
vero« (4, 96) se in sola mortuorum, utpote qui non amplius 
mordeant, flagitia invecturum esse profitetur: 

„Experiar quid concedatur in illos 

Uuorum Plaminia tegitur cinis atque Latina," (I, exlr.) 

Satiram IV., qua Domitiani insanas ineptias, VIII. , in qua v. 
193, 198, 211—230 Neronis crudelitatem ac levia simul artis 

musicae studia exagitavit, post ipsorum mortem conscripsit. Rari 
admodum apud Persium loci sunt, quibus homines nominatim 
corripiuntur, ut I, 85 Pedius Orator, II, 72 «Messalae lippa 
propago,* V, 9 Glyco tragoedus, VI, 44 sqq. Caligula, ridicu- 
lum de Germanis triumphum parans; Neronem ipsum non no- 
minatum locis quibusdam satirae primae et quartae reprehendi 
patet. Aliis quoque locis (I, 13 sqq. 30 sqq. 70 sqq. 92 sqq. 
127 sqq. IV, 25 sqq. V, 2—9) homines non nominati ita de- 
scribuntur, ut, quos poeta spectaret, omnes intelligerent. Pror- 
sus inutili vero studio viri quidam docti alios homines, nobis 
ex illorum temporurn historia notos, inquisiverunt, inter quos 
Lehmannus Persii satiras illis poematis, quae a nobis politica 
appellantur, ascribere non dubitavit. IUe omnia fere ipsaque 
levia ac minuta ad viros vel in re publica vel in literis con- 
spicuos retulit, quod argumentis satis incertis confirmaturus stu- 
dio et doctrina mirifice abusus cst. Sententiam disputationibus 
de sat. I. II. V. nuper editis (Philol. 6, 3. Ztschr. f. Althwisssch. 
1852. No. 25. Progr. gymn. Gryphisw. a. 1855) viris doctis pro- 
bare studuit, sed paucos tantum vel neminem puto eo deduxit, 
ut talibus »nugis pondus adderent.« Ut unum tantum moneam, 
si Persius re vera Neronem, Poppaeam alios ita denotavit, ut 
omnes intelligerent, Nero ipse illique alii non intellexisse putandi 
sunt? Recte Koenigius (p. 22 ed.) illos, qui Persium obscuritati 
studuisse affirmant, ut delatores effugeret, ridicule judicare dixit, 
ac si non istis temporibus vel levissima suspicio vim ipsius de- 
licti habuisset. Quum satira non vulgus hominum, sed illos po- 
tissimum insectetur, qui vel dignitate vel opulentia vel doctrina 
omnium instar esse videntur, Persio illud vitio vertamus ad 
quod pro iniquitate rerum ac temporuin coactus erat? Ipse 
veram animi sententiam aperire sibi non licere quam acerbe et 
graviter I, 119 queritur! 

Qui ob illam causam Persii satiras contemnunt et disputatio- 
nes e scholae umbris prognatas, sanguine et nervis carentes ap- 
pellant, iniquius judicare mihi videntur, tamquam nullae omnino 
satirae scribi possint, quae res contumeliosas et insignis infatniae 
non contineant. Contrario vitio multae satirae laborant, quae 
nulla urbanitate mitigatae ac temperatae omnique virtute poetica 

destitutae in mera convicia abire videntur. At quod philosophi 
et poetae didactici vitae honestate commendanda et praeceptif 
virtutis tradendis quaerunt, idem poeta satiricus sibi propositom 
habet, sed aliam ille viam ingressus improbos mores reprehen- 
dit, scelera flagellat et „inspicere tamquam in speculum in vitas 
omnium" jubet. 

Hagnopere igitur errant, qui personae utrum verae sint, 
an fictae, ad verum tamen expressae, immane quantum referre 
omnemque satirici artem in singulis hominibus infamandis con- 
spici putant, quod mihi, dum per tempora liceat, omnium facilli- 
mum videtur. Rerum inopiam, qua satiram debilem et enervem 
reddi inlelligebal, Persius exemplis e vita communi petitis op- 
time compensavit, quae quantopere satiras eius exornent omnes 
una voce praedicant. Ad satiram illam rigidam et severam, qua- 
lem Juvenalis scripsit, Persio non ingenii dotes defuerunt, quod 
nonnulli existimarunt, sed illa animi duritas et acrimonia, qua 
quis ad satirae virus evomendum irritatur et propellitur- Morum 
fuit, ut in vita narratur, lenissimorum , ad quos, quum patrem 
jam puer amississet, confonnandos matris educatio, sororis et 
amitae usus domesticus multum attulisse videntur. Indoles animi 
ejus talis erat, ut semper sublimiora appeteret omniaque ad 
summam philosophiae formam speciemque redigeret. Quare quum 
ad vitam communem , vitiis pollutam et in pejus mutatam, non 
nisi aegre descendat, recte dubitare mihi videor, num Persius, 
si illi longior aetas suppetiisset, satiras scribere perseveraturus 
fuerit. Si alio tempore vixisset, haud dubie satiram, quam a Lu- 
cilio recens arripuit, nunquam attigisset, carminibus idyUicis vel 
elegiacis, quibus omnes ingenii fontes recludere, omnes poesis 
flores aperire poterat, dolorem animi effiisurus. Sed quum vitia, 
quae Neronis aetate grassabantur, in dies latius effiindi et eva- 
gari videret jamque imminentem morum ac virtutum ruinam animo 
prospiceret, juvenis sanctimoniae singularis se continere non po- 
tuit, quin satiris scribendis animum moestum ac sollicitum leva- 
ret. De edendis satiris, quum eas scriberet, ne cogitasse quidem, 
verum aequiora tempora exspectare in animo habuisse videtur, 
sed morte ejus praematura factum est, ut satirae imperfectae in 
amicorum manus venirenU Praeclare C. F. Hermannus (praef. p. 

VII.) de Persio judicavit, poetam illum a natura, satiricum ab 
arte potius et schola (vel temporibus) factum esse et re vera 
Persium tum maxime quasi liberum et ex carcere emissum vir- 
tutem poeticam ostendere videmus, quum a satira ipsa discessit. 
Quare, qum satira vitae communis vinculis nimis constringatur, 
qui recentiori aetate satiras scripserunt, formam poeticam ut sa- 
tirae minus aptam reliquerunt Juvenalis satirae a satiris Persii 
quantum diversae sint, si modo Persii satiram IL cum Juvenalis 
X., hujus VII. et decimae quartae partem priorem cum illius sa- 
tira III. componere velis, facile cognosces. Doctrinae ingratam et 
intempestivam ostentationem , frigidam declamationem , rerum ac 
sententiarum molestam repetitionem jure multi in Juvenalis sati- 
ris notarunt. Rhetorum illi more, argumentorum ordine prius de- 
signato, alia aliis subjungit, saepe, maxime vero in illis, quas 
irae aestu defervescente scripsit, satiris postremis tam a re quam 
tractat aliena, vel ex historia vel ex fabulis petita, profert, ut 
„a deverticulo fabulam repetere" (XV, 72) cogatur. Jnventione 
poetica omnes carent neque, si XI. et duodecimae partem priorem 
exceperis, simplicitate quadam ac venustate commendantur. In sin- 
gulis velut in tabula picta describendis Juvenalis egregius est, 
in ceteris fere rudis. Tum in vitiis denotandis „altum satira su- 
mente cothurnum" (VI. 634.) nimius est, quum fere ubique rem 
verbis augere et exasperare soleat. Res vel turpissimas ac foe- 
dissimas patefacere et in luce collocare non erubescit et rei pub- 
licae totum corpus quasi obsitum ulceribus et tabe confectum de- 
nudat. Omnia ibi vasta ac deserta nullusque fere locus in quo 
requiescas ostenditur. Ut paucis dicam, Juvenalis satirae rhetori- 
cae sunt, Persii philosophicae. 

Nusquam apud Persium illa „monstra nulla virtute redemta 
a vitiis," (Inv. IV., 2) „quaecunque perniciem ferunt" (Hor. 
sat. I, 4, 130) reperiuntur, non in homines fiagitiis ac sceleribus 
obrutos invehitur, sed illorum vitam miseram commiseratur 
illorum mentis caecitatatem deplorat , qui „inter scabiem tantam 
et contagia lucri nil sapiant" (Hor epp. I., 12, 14) et philoso- 
phiam omnis virtutis magistram aspernentur. Quamvis „uni ae- 
quus virtuti atque ejus amicis," non ille, qualis a nonnullis de- 
scribitur, tristis ac morosus et qui congrcssus hotninum fugerit, 

Quanta festivitate (ac vere ingenua hilaritate) satira prima etreliqua- 
rum satirarum loci nonnulli (cf. II, 30 sqq. III., init. VI., 33 sqq.) ex- 
cellunt! Ceterum res ridiculas et jocosas raro admisit, quum animus 
ejus, atrocitate temporum depressus, nimio dolore cruciaretur. Severi 
tas ac gravitas, qualis in Persii satiris conspicitur, nec tristis illa nec 
dura, satirarum scriptorem decet nec veram justamque condiderit, 
nisi qui virtutis studio incensus cum quadam indignatione in prava 
omnia et perversa invehatur. Summum honestatis et virtutis stn~ 
dium, fervidum verae ac sincerae indignationis ardorem, animum 
Romanum simplicem et incorruptum nemo in Persio non potest 
agnoscere. Hoc unum dolemus, quod morte praematura absum- 
ptus vitam et studia hominum non satis usu nosse potuit, sed eo 
magis illum animi impetum admirari debemus, quo incitatus, quae 
multarum rerum usum postulat, satiram adolescens attigit nec vi- 
tam desidem et qnietam degere voluit, „dum patruum saperet" 

§. 4. 

Satiris, quas primas scripsisse videtur, quinque, quae ex 
nostro ordine postremae leguntur, praecepta quaedam Stoicorum 
illustravit, verum non ita, ut in scholis illa tractari didicerat, 
quae Jahnii, cujus de Persio merita ceterum summi facio, sen- 
tentia est. Quodsi Persii satiras cum illis utriusque Senecae li- 
bris comparamus, permultum hercle inter patris saepe inficetas 
controversias et suasorias, filii disputationes, interdum ingeniosas 
plerumque aridas atque jejunas, et Persii satiras interesse vide- 
mus. Apud illos omnia e schola profecta, sine sanguine et ner- 
vis, a Persio, simulatque ex scholae vinculis eifugit, vera ac vi- 
vida vitae imago exprimitur. Senecam philosophum „sero cogno- 
vit, sed non ut caperetur ejus ingenio," quod magnam et in- 
corruptam judicii sanitatem in adolescente Stoicae philosophiae 
dedito ostendere Hermannus (praef. edit P. p. VIII.) scite ani- 
madvertit. 

Satira prima, quam Persius, quum „a schola et magistris 
divertisset," scripsisse videtur, tam perfecta, tam ad verum ex- 
pressa est, tot ingenii luminibus distincta et facetiarum lepore 

tamqnam sale perspersa , ut ullam vel Horatii vel Juvenalis sati- 
ram illi parem existimare dubitem. Persium hanc satiram ultimam 
scripsisse quum eximia prae ceteris praestantia, tum eo probatur, 
P. Blaesus, a. 813 duobus annis ante Persii mortem repetunda- 
rum accusatus et senatu motus, v. 85 sqq. acerbe castigatur. 

Ceterae quoque satirae quo ordine scriptae fuerint, singula- 
rum argumento, consilio, natura accurate examinatis, quaerere 
studui, quod mihi ad judicium de Persio faciendum haud parvi 
momenti esse videbatur. Prima omnium satira quarta scripta esse 
videtur, quum sententiarum ordine maxime simplex et inornata 
et ex imitatione dialogi Platonici profecta scholam maxime redo- 
leat ac tota in eo versetur, ut sententiam illam jam ab Horatio 
(sat. I. 3) explicatam, plerosque homines sua vitia ignorare, 
aliorum delicta graviter reprehendere, exemplis quibusdam illu- 
stret. Quorum primo illo adolesceutis , qui iis, quae a principe 
requiruntur, parum instructus ac sola generis dignitate conflsus 
rei publicae adminislrandae partem capere cogitat, Neronem peti 
mihi certissimum videtur. Totam satiram ad illum referre, quod 
Casaubonus, Meisterus, alii fecerunt, absurdum est et historia ipsa 
refutatur, quum Nero quinquennio illo omni laude dignus habi- 
tus sit. Sed quod prima satirae parle (v. 1—22) qua Socratem 
Alcibiadis in summa rerum publicarum imperitia ingenii et elo- 
quentiae arrogantiam accusantem fecit, tecte vituperatur, eo mea 
sententia, quatn eliam Jahnium (proll. p. 64, 1) habere nunc vi- 
deo, Persium hanc satiram primam scripsisse, defendi mihi vide- 
tur; Neronem prima statim satira ab omni reprehensione incolu- 
mem evasisse vix verisimile est. Post hanc satiram Persium illas 
scripsisse puto, quas ad Caesium Bassuin poetam sibi familiarem, 
Ann. Cornutum praeceptorem et quem praeceptoris loco habuisse 
videtur Plotium Macrinum misit. Adolescentes enim quae prima 
confecerunt carmina ad amicos et praeceptores mittere solent. 
Hoc quoque Persium satiras publicis usibus non destinasse pro- 
batur (cf. V, 21 „secreti loquimur"). Harum satirarum, quas 
Horatii epistolis non dissimiles dixeris, primain ad Caesium Bas- 
sum, secundam ad Plotium Macrinum, tertiam ad Ann. Cornutum 
missam a Persio scriptam esse existimo, quod nonnullis argu- 
mentis ex ipstmim natura petitis probalurus sum. Satira quae 

sexta legitur a reliqais satiris, quibus poela bene vivendi prae- 
eepta quaedam tradit et ad virtutem sancte colendam adhortatur, 
plane diversa talem animi fervorera, quo poeta quid sentiat libere 
et ingenue profitetur, talem sermonis hilaritatem ac fere inlem- 
perantiam ostendit, ut nisi ab adolescente et ad aequalem eadem- 
que sentientem amicum omnino scripta esse non possit. Sermo 
omnis ad illius cui scripta erat mores componerelur ac comfor- 
maretur necesse erat nec minor illius quam argumenti ratio ha- 
benda. Praeterea eo, quod hac et quarta satira a rebusobscoe- 
nis verbis satis liberis ac fere agrestibus describendis non abhor- 
ruit, Persium illas primas scripsisse comprobari mihi videtur. 
Quum adolescens „verecundiae fere virginalis" homines effusis 
in omnem intemperantiam libidinibus conlaminatos quotidie vide- 
ret, temperare sibi non potuit, quin ad illam verborum contume- 
liam descenderet. 

Satira II. et V., quae post illas scriptae esse videntur, reli- 
quis multo graviores sunt veramque ac perfectam philosophiae 
Stoicae imaginem exprimunt. Satira secunda, qua hominum m 
votis faciendis pravitas et stultitia reprehenditur, sanctissima ve- 
rae erga Deos pietatis praecepta continet, quorum illud: 

„Compo*itum jus fasque animo, sanctosque recessus 
Mentis et incoctum generoso pectus honesto, 
Haec cedo ut ■dmoveam tempiis, et farre litabo. 44 

vere christianum est. 

Satira quinta, qua Horatii sententia (epist. I, 16, 65) 

„— qui cupiet, metuet quoque, porro 

Qui metuens vivit, liber mihi non erit unquam. 44 

illustratur, ab omnibus earum, quae philosophica argumenta trac- 
tant, praeclarissima jure habetur; nam argumentorum apta dis- 
positione, sermonis elegantia et quae in disputando raro reperi- 
tur poetica virtute insignis est. Ceterum Koenigius (p. 14 ed.) 
aliqua ex parte recte judicavit, Persium in hujus satirae argu- 
mento deligendo, non e vita communi sed ex stoicae disciplinae 
penetralibus desumpto, maxime errasse, quum talis disputatio, 
more philosophorum instituta, quae subtili argumentatione nita- 
tur, jam per se omnem poeticam tractationem respuat. Sed eo 
Persius satis excusatur, quod satiram illam non in vulgus, sed 

ad Cornutum philosophum misit, quem sibi praeceptorem conti- 
gisse laetatnr, cujus in se merita grato animo praedicat; fere 
inepte fecisset, si aliud argumentum, ab illo quod tractavit plane 
diversum, elegisset. Certe haec satira non multo ante Persii mor- 
tem scripta est, quum sedecim ille annos natus Cornuti, quocum 
,>Iongos consumere soles et primas epulis decerpere noctes" se 
meminisse dicit, amicitia ac disciplina uti coeperit. — Tertia 
satira illos, qui lenocmiis cupiditatum obstricti, socordia atque 
inertia sopiti vitam mollem ac delicatam agant et philosophiae 
studiom negligant, grari voce increpat. Proxime ante primam sa- 
tiram scripta esse videtur; gravissimum ut illa, vitium luxuriem, 
summi materiem mali, impugnans pari fere sermonis alacritate et 
vigore excellit Persium in satiris scribendis iam tantum profe- 
eisse videmos, ut quanta satirae Romanae spes morte ejus imma- 
tura praecisa sit, vix aestimari possit. 

§. 5. 

Restat, ut de philosophica Persii satirarum natura pauca 
adjiciam. — Ex illa de Persio ipso viri quidam docti conjectu- 
ras fecerunt, quae nullis firmis ac certis argumentis probantur. 
Jahnius (proll p. 60) „Persium vitam non usu novisse ipsam, 
sed qualem scholae severa disciplina repraesenlarit" satirasque 
ejus „quam maxime disputationes esse e stoicae philosophiae 
scholis prognatas" (ib. p. 68) judicavit» quam viri doctissimi 
sententiam integram probare non possum. Piorsus vero ficta et 
arbitraria[illa sententia est, Persium a vita hominum remotum atque 
„indefesso litterarum studio laborantem" (Jahn. proll. p. 45.) 
ultra scholam et magistros nihil sapiisse. Vitam solitariam et um- 
braticam, qualem nostri philosophi, rerum humanarum fere nul- 
lam rationem habentes, colunt, veteres, qui philosophiam vitae 
reete instituendae ducem ac magistram habebant, contempserunt 
nec unquam talem viderunt At reputemus, quae vitae scriptor, 
quisquis is est, de Persio narravit. A Remmio Palaemone gram- 
matico et Verginio Flavo rhetore puerili doctrina institutus L. 
Annaeo Cornuto, viro doctrina liberali et maxime philosophia 
erudito, in disciplinam se tradidit, a quo „aliquatenus in 

philosophiam inductus esl 44 et profecto majorcm philosophiae 
amorem, quam accuratam cognitionem in Persii satiris inveneris. 
Philosophiae stoicae tunc fere optimus quisque se dedit ad eam- 
que omnes, qui Romanum animum servaverant, refugerunt Cae- 
sium Bassum poetam et Calpurnium, de quo nihil fere notum 
est, a prima adolescentia amicos habuit, „per Cornutum cognovit 
etiam Lucanum," Claudio Agathino medico Lacedaemunio etPe- 
tronio Arislocrate Hagnete, qui condiscipuli aequales Cornuti 
domum frequentabant , familiariter usus, denique cum Servilio 
Noniano, Plotio Macrino, Paeto Thrasea, viris doctrina ac morum 
sanctitate claris, usu domestico atque consuetudine conjunctus 
est. Persium cum tot summis viris quotidie fere conversatum a 
convictu humano prorsus alienum fuisse et „vitae nescio errore 44 
(V, 393 caplum in scholae umbris abditum delituisse vix credi 
potest. Singularem Persii artem atque virtutem in describendis 
hominum moribus conspici non est qui negaverit Paucis verbis 
illorum naturam tam probe depinxit, illorum sermonem subtili 
imitatione tam eleganter et commode expressit, ut cum iis vi- 
vcre et loqui videamur, quam rem Meisterus (Letzte Studien p. 
30 sqq.) et Jahnius (proll. p. 83. 104 sqq.) accuratius explica- 
runt. Adde similia e vita quotidiana petita et proverbia, quibus 
saepissime utilur, (cf. Jahn. p. 106) ; scriptores docli illa des- 
piciunt et contemnunt, quae qui „in hisce quotidie versantur" 
(Jahn. ib.) adhibere solent. 

Quod Jahnius docta quaestione de mimis instituta (p. 82 — 
104) probare tentavit, Persium artem quae illi tribuitur mimicain 
acri ac diligenli sludio in Sophronis carminibus posito sibi com- 
parasse, nullis veterum scriptorum tcstiinoniis confirmatur. Per- 
sius illam quam laudavi artem non studio didicit, sed ex vita 
ipsa arripuit et quasi dotem a natura accepit Ule, qui hominum 
consuetudinem fastidiisse dicitur, qui potuerit illorum naturam 
tam bene cognitam habere, tam ad veruin exprimere, ut quid 
maxime quemque deceat, quid cujusque sit maxime suum, nun- 
quam nescius sit? Haec Persii ij&onoiicc et ivaqyeia eo magis 
admirabilis est, quo difficilius est, satirarum scriptorcm iis con- 
tineri finibus, „quos ultra citraque nequit consistere rectum, u 
quum longius in singulis depingendis commoratus satirae vim 

infringat et a via aberrans propositum non assequatun Parvu- 
lae illae vitae quotidianae imagines, quas Persius expressit, paene 
sub oculos subjectae nativum ac verum vitae ipsius colorem adeo 
servarunt, ut oinnem illius quasi succum et sanguinem imbibisse 
videantur; ficti vel fucati in iis nihil invenias. Ampliores et gran- 
diores sunt, quas Juvenalis efflnxit, eaedetn in veritate fere ni- 
miae, pingues ac horridae eoque a Persianis maxime diversae, 
quod externam solum hominum formatn et habitum ostendunt *)♦ 
Satirae Persii, qui »in sese descendens* mentem perscrutatur, 
ex diligenti naturae humanae studio profectae sunt Persius, 
sanctissimus inter satiricos Romanos, tam sublimem gradum 
occupat, tam grandem rerum humanarum prae se fert contem- 
plationem, ut ad singula e vita comtnuni petita raro descendat; 
ille, non contcntus male facta carpere, vitiorum naturam a fonte 
repetit et quomodo negleclo virtutis et sapientiae studio in vitam 
omnium irrumpant ostendiL Poeta satiricus quum illis maxitne 
vitiis abstinere debeat, quae in aliis reprehenderit, Persius, morum 
sanctimoniae fere riiristianae, Horatio ipsi interdum levi ac parum 
verecundo animi splendore longe antecellit, si Montii verbis uti 
licet, „1' uno e il catechismo della virtu, 1' altro e il breviario 
de' cortegianu" Satirae ejus non in quosdam homines, duces 
illos ac quasi signiferos reliquorum, sed in rem ipsam, non 
Rotnanis, sed omnibus hominibus scriptae sunt. Quare major in 
illis sententiarum , quibus potissimurn satira ab iambis secerni- 
tur, quam apud ceteros satiricos copia est, nec, quin eo satirae 
vis et robur interdum imminuatur, negari potest. Persius, quo 
erat ingenio leni et mansueto, vitia hominum verbis increpare 
non sine magno animi dolore constituil Praesenti vitiorum statu 
dum alii periculum, quod omnibus intenditur, vel non sentiunt, 
vel parvi pendunt, vel dicleriis in singulos homines faciendis 



*) Eadem fere Francogailoruni comoediae natura est, de qua J. P. Rich- 
terus, subtili vitae descriptione, judicii acomine , humanitate, ubertate etiam 
figurarum et insolita interdum sermonis ratione Persio simillimus, ut nostri 
dicunt congeniali*, praeclare judicavit: „Die franzdsische Komik ba«jirt eben 
Oberhaupt auf dem Begriff des Witzes, der formellcn Ironie, der Satire der 
ausseren That und Erscheinung, die deutsche auf dem des Uumors, der 
Satire des inneren Wesens des Menschen," 

animi sollicitudines sublevant, poeta satiricus, quae in unoaKquo 
reprehendit, non solum, ut omnes vitent illiusque dissimiles sint, 
monet, sed etiam, quo mores illorum emendet, gravissima phi- 
losophorum praecepta adjungit. Persius, quum vitia jam prae- 
valida in dies increbescere videret, spem melioris rerum con- 
ditionis, quod Juvenalis fecit, non abjecit; philosophiae solatia, 
medieinam doloris, requirens verae ac solidae virtutis imaginem 
hominibus, quam intueantur, proponit. 



§♦ 6* 

Iis, quae de salirarum Persii natura disputavi, pauca, ne 
quid deesse videatur, de sermone quo usus est addere con- 
stitui. Decantata Persii obscuritas est *), quae virortim doctorum 
studiis curisque minuta an aucta sit dubitatur. Diversis quibus- 
cunque illorum sententiis recensendis et perluslrandis inlelligen- 
tiam obscurari potius, quam illustrari Jahnius recle judicavit. 
Tralatitia illa obscuritatis opinione ducti priores certe interpretes 
quae satis clara erant, obscura reddiderunt simplicemque ver- 
borum ordinem perturbarunt ac perverterunt (Persium ut idem 
Montius dicit, „in un lago di note" suffocarunt). Quapropter qui 
Persii satiras primum sine commentariis legerit, nonnulla statim 
non percipiet, sed Persium, jam primoribus labris degustatum, 
postea melius intelliget. Obscuritas quaedarn vel rerum vel ver- 
borum omnibus poetis satiricis communis esl, neque vitio iis 
vertenda; multa, quae nobis obscura videntur, quum scribeban- 
tur, omnibus notissima erant, quae brevius dicta conquerimur, 
illis vel uno verbo satis indicabantur* 

Nonnullis quidem locis Persius multum studuisse videtur, 
ut, quae sentiat, aptis verbis exprimat, sed multo plures sunt, 
qui facile intelliguntur et sermonis elegantia excellunt. Causam 
illius obscuritatis viri quidam docti in imbecillitate ingenii vel 
defectu verborum reperisse sibi videntur, Persium pugnare quo- 
dammodo cum sermone et quae mentem agitent vix tandem 



*) „Persio iibro scomunicato per tutte le anime paurose." Monti. (Libelli 
titulus est: „Satire di Persio, traduzione dei cavaliere V. Monti. Milano 1826.") 

proferre dicunt Quae sententia maximam partem ex illis, qiiae 
in vita leguntur, verbis: „et raro et tarde scripsit" prave 
intelleclis profecta esse mihi videtur; Persium tarde scripsisse, 
quod tardi ingenii existimant, conclamant omnes, quod raro 
scripsisse dicitur praetermittunt* Hla breviloquentia et in trans- 
lationibus audacia, in quibus plerique, dum Persii satiras legunt^ 
offendunt, Persii aetate apud optimos scriptores valebant, quum 
alii, qui omnia ad voluptatem multitudinis imperitae componebant, 
sermonis lascivia et mollitie, pejoribus vitiis, laborarent et lite- 
ras misere corrumperenL Qui illum literarum statum considera- 
verit, Quintiliani sententiam (inst. or. IX, 4, 142) t „in univer- 
sum autem, si sit necesse, duram potius atque asperam com- 
positionem malim, quam eifeminatam atque enervem, qualis apud 
multos" probare non dubitabit. Perversum illud orationis effun- 
dendae studium, quo tunc plurimi ferebantur, Persius non modo 
satira prima acerbissime castigavit, sed ctiam, omnibus orationis 
non ornamentis, sed lenociniis fortiter rejeclis, suo ipsius ser- 
mone iilis repugnandum esse judicavit. Singularem Persii virtu- 
tem in hoc positam puto, quod, cui nihil a natura denegatum, 
neque a doctrina non delatum videbatur, puerilem illam scrmonis 
eruditi et rhetorum more exornati ostentationem aspernatus gravi 
ac nervoso, nonnunquam quidem duro sermone usus est. Ad- 
stricta illa dicendi brevitas, ut alia omittam, Persio cum Tacito, 
ipso oratore vel potius poeta, communis est; uterque verbis 
pressus sententiis abundat. Dominatione impotente, moribus non 
jam integris perniciosa, dum ingenia imbecilla opprimuntur, for- 
tia ingenia, Tacitus, Thucydides, Cicero, Demosthenes, promo- 
ventur et felicia naturae semina maturius excitantur. Stoicorum 
vero dicendi genus concisum ac minutum, quod multi Persio 
atlribuerunt, illum non minus contempsisse eo perspicitur, quod 
Senecae ingenio minime captus esse dicitur. Quae apud illum 
inveniuntur et philosophum decent, quietum, aequabile, tempo- 
ratum dicendi gcnus, prooemium, quo lecturi animus ad quae- 
stionis summam percipiendam praeparetur, logica argumentorum 
dispositio, apud Persium frustra quaesiveris. Num in illius ser- 
mone nunc concitato et vehementer commoto, nunc molli, ut in 
carmine elegiaco, et mansueto certa et sibi constans scholae 

2* 

dicendi ratio agnoscitor? Optime Ciceronis illis de Thucydide 
verbis (Brut. c. 7) de Persio, quamquam illi ingenio longe 
dispares sunt, judicaveris: „grandis verbis, compressione rerum 
brevis et ob eam ipsam causam subobscurus." In Persii saliris 
pauca tantum verba non vulgaria et Dgurae parum usitatae ora- 
tioni obscuritatem et tenebras afferunt, Juvenalis satirae doc- 
trina repletae sine commentario vix intelliguntur. Sed ille trans- 
lalionum usus veterum scriptorum omnium, quibus major cum 
natura necessitudo contigit, proprius est. Persius duce natura 
sua ubique mentis quo excelluit acumine quasdam animi cum 
rebus similitudines inquirens nonnullis quidem locis judicii ele- 
gantiam non servavit, ubi vel duabus et quae prorsus dissimiles 
sunt imaginibus, dubius utram eligeret, utitur, (I, 24; IV, 12; 
V, 25) vel quod jam imagine expressit, verbis propriis repetit 
et accuratius declarat (I, 5 sqq. III, 67 sqq. V, 10 sqq.). Veris- 
simum vero est, quod Longinus dicit, tropos sublimium esse 
ingeniorum, quorum et illa dicendi brevitas, quae lectorem acu- 
tum et altentum desiderat, maxime apud Persium, qui saepis- 
sime sermonem inceptum abrumpit mollesque ad argumenta adi- 
tus spernit. Persii sentenlias non ubique satis nitide et elegan- 
ter conformatas esse facile concedo, sed ex natura ipsa petitae 
cuique rei maxime sunt accommodatae. Poetae comici et sati- 
rici omnes, ut hominum vitia gravius exagitent et risum move- 
ant, sermone festivo, interdum contorto utuntur, neque tropos *) 
repudiant; non apud illos quaeritur, quid per se pulchrum ac 
perfectum, sed quid rei, quam describunt, aptum et conve- 
niens sit. 

Ut vero Persii satirae penitus inielligantur, neque hoc negli- 
gendum est, quod dialogo, satirae Romanae proprio, utitur, 
quem ila instituit, ut adversarium suam ipsius sententiam defen- 
denlem sibi fingat. Hic aliorum causam agens sermonem hominum 
tam egregie expressum reddit, ut illi Baconis Verul. praecepto : 
„Ioquendum cst, ut vulgus, sentiendum, ut sapientes" in Persii 
satiris optime salisfactum esse dicas. Summa vero poeta in dia- 



*) Quos Montius argute „un arme di riserva" appellavift. 

logo disponendo utitur libertate, quo factum cst, ut interpretes 
nonnullis locis dubii fuerint, utrum verba adversarii aliquid con- 
tra dicentis sint, an Persii per ironiam loquentis, quum non- 
nunquam, adversario dimisso, quem ille inceperat sermonem ab- 
solvat vel tantum itnitetur* Aliis locis (I, 24 sqq. 92 sqq. VI, 
33 sqq.) interpretes adeo errarunt, ut adversario attribuerent, 
quae ab ejus natura prorsus abhorrent; an poetam, alias in 
hominum moribus depingendis egregium, illic mirum in modum 
errasse putarunt? 

Hactenus haec, etsi alia multa de novis, quae Persius vel 
excogitavit vel recepit, vocabulis, de bene structa verborum 
collocatione, de versuum ratione, similia addere possem et cu- 
perem, nisi altera disputationis pars, quac nonnullis gravior 
videatur, critica, ut grammatici loquuntur, adhuc reliqua esset. 
Ad illam igitur pergo. 

Quaestiones criticae* 



„\ff %w Xoyw xqIoiq nollfjg ioii 
nelqag relevratov imy&wrjita." 
Longin. de subl, c. 6. 

Satirae Persii fere incorruptae ad nos pervenerunt, ut quo- 
cunque fere loco vera lectio ex satis bonis et antiquis codici- 
bus firmari possit. Quum vero, quod Jahnius docuit (proll. p» 193), 
nullus codex tam integer sit, ut eum potissimum sequaris et 
9 ,diversis locis diversi codd. verum tueantur," ubique, quae ge- 
nuina Persii verba fuerint, judicio et rationibus decernendum 
est Conjecluris, quod paucis scriptoribus contigit, opus non est, 
unam quamJahnius proposuit (IV, 48) ipse rejecit (proll. p. 193). 
Nostra aetate Jahnius de Persio optime meruit, cujus commen- 
tario diligenti studio et judicio eleganti confecto omnibus, qui 
hujusmodi adminiculum desiderabunt , satisfactum erit; equidem 
multis libris non sine taedio perlectis illo quaecunque alii de 
Persio scripserunt fere inutilia reddita esse cognovi. C. F. Her- 
mannus in lectionibus constituendis scholiis nimium tribuit, quae 
,codicum quotquot habemus vetuslatem non modo aequare, verum 
etiam superare" (Lectiones Persianae I, p. 25) neque tutius, 
quo nilantur critici, fundamentum reperiri contendit. Sed docta 
Jahnii de scholiis inslituta quaestione (proll. p. 113— 125) inesse 
iis quaedam, quae antiquum originem prodant, verum multo 
plura a grammaticis mediae aetatis profecta esse, exploratum 
mihi videtur. Levius quidem et iniquius, sed in universum recte 
Koenigius (edit. Pers. p. 28) de illis judicat, aequalibus, quibu s 

et res et verba nota fuerint, scholiis nihil opus fuisse, nihil fere 
in iis legi, quod non ipsis poetae verbis contineatur, pauca tan- 
tum ex aliqoo grammatico non nimis vetusto desumpta videri, 
nullum denique locum difficultate aliqua insignem illis esse illu- 
stratum. Quae Hermannus „largissimum verae lectionis fontem 
praebere" asseveravit, scholiorum „lemmata/ c non video cur 
illa vel pluris faciamus, quam ipsius Persii verba, vel ab omni 
corruptione inlegra servata putemus. Multo certius, modo ne, 
quo Hermannus saepe erravit, unumquodque vocabulum statera 
examines, ex ipsa versuum interpretatione quae Persius scripse- 
rit constilui potest. Idem Hermannus, qui tantum schoiiis tribuit, 
compluribus locis „ancipiti obsequio u lectiones recepit, quae illis 
plane contrariae sunt (cf. II, 10, 62; III, 66, 68, iOO; V, 15, 
66, 73). Jahnius Hermanni vel auctoritate, vel argumentis com- 
motus in editione minore nonnulla mutavit, num recte, suo loco 
examinabimus. Subtilior iliius scribendi ratio (cf. 1, 57 extet; 
I, 82exultat; V, 176 extirtcta; VI, 34negleget; 37 ur- 
guet; 40 fenisecae; adque (?), set, haut compluribus 
locis), qua in re ut magno aliquo viros doctos nunc gloriari 
videmus, mihi parum fructuosa videtur; Hermannus illarn silentio 
improbavit, at distinctionem verborum accuratiorem , qua multae 
dislinguendi notae supervacaneae recisae sunt, in suam editionem 
recepit. Veteres interpretes, si Casaubonum et Turnebum exce- 
peris, Persium non recte intellexerunt. Inter interpretes recen- 
tiores Jahnio et Hermanno semper prima suffragia dedi; illis 
consentientibus me, ubi nihil contra dixi, astipulantem haberi 
volui. 

Quum verborum sententiam et mentem poetae recte intelli- 
gere, ut, quae iile dicere nou poterat, ne cogitari quidem pos- 
sint, quae dicere debebat, uitro fere se offerant, principium otn- 
nis interpretationis sit et primum, quod ipse criticus spectet, 
interpretes vero, dum, graviora praetermittentes, muita, quae 
nihii ad rem, proferunt, lectorem saepe vel incertum, vel male 
doctum dimittant, Persii satiris fere integris servatis interpre- 
tando magis quam emendando difficultatibus , quibus adhuc non- 
nulli loci laborant, succurretur. Quare hoc mihi proposui, ut, 
ubicunque viri vere docti in diversas sententias abierunt, meam 

sententiam breviter exponerem versusque non satis explanatos 
retractarem. Quod mihi eo magis operae pretium videbatur, quum 
ipse Jahnius, ne simplicitatem interpretandi perderet, aliorum 
sententias diligenter quidem examinarit, sed in controversiam 
non vocaverit. Quum vero difficillimum sit non frustra in eo 
laborare , in quo paucis abhinc annis viri doctissimi atque in- 
geniosissimi operam suam collocarunt, si hae quaestiones levio* 
res a VV. DD. judicatae fuerint, me, in literis adhuc minus 
exercitatum, veniam ab illis impetraturum esse confido. Semper 
usus loquendi, consilii scriptoris, rerum et verborum nexus 
diligenter rationem habui utque novi aliquid proferrem, spectavi. 
Prologum non apte ad omnes satiras referri, sed cum 
prima satira artissime cohaerere, ut cum hac quasi unum car- 
men efficiat, plerique interpretes recte cognoverunt. Ipsa satira 
prima, praeclarum ingenii poetae documentum, quasi prologus 
reliquarum satirarum est, qua Persius se ab omnibus suae aeta- 
tis poetis, quorum studia contemnebat et pro nihilo ducebat, 
sejungit et rationes, quibus potissimum ad satiras scribendas in- 
citatus sit, affert. Ilii quam maxime errant, qui Persium, quum 
poetis, quorum carminibus homines tunc maxime delectabantur, 
adnumerari non velit, suum ipsius ingenium elevasse putant. 
Prologum totum, quum poeta superbe ac fastidiose potius, quam 
modeste loquatur, meram acerbissimam irrisionem esse jam Ca- 
saubonus intellexit. 

V. 9 recte legi „verba nostra 11 Jahn. (in ed. min.) et 
Herm. consentiunt. Picae vocem humanam i. e. verba imitari 
dicuntur; acutius illi viderunt, qui „nostra verba" scribentes 
Persium psittacorum Graeca, picarum Latina verba intellexisse 
putant (cf. Herm. Lectt. P. III, p. 3). Eodem versu qui poetae 
verba ad grammaticorum leges dirigunt, picamque scripserunt 
ut, quum numerus singularis psittaco praecedat, justa serva- 
retur verborum ratio. — V. 12 refulgeat certe falsa lectio est, 
quae ex scholiastae verbis „refulserit, refulgeat" profecta esse 
videtur. Poetas illos, dum carmina recitant, perpetuo nummorum 
splendore stimulari acerbum est, non verum, cf. IV, 47: 

„— - viso si palles improbe nummo. 44 Jahnius nollem quae 
in editione maj. scripsit (picasque, refulserit) mutasseU 

Satlra prlma. 

Hermanni verborum V, 2 et 3 distributio 
„Quis leget haec? — Min' tu istud ais? nemo hercule? — 

Nemo? — 
Vel duo, vel nemo. — " 
etiam Goethii (qui quidcm Persium non cognovisse videtur, cf. 
Heinr. p. 62) verbis Faust. II, p. 210 

Satiriker: „Wisst ihr, was mich Poeten 
Erst recht erfreuen sollle? 
Dfirft' ich singen und reden, 
Was niemand hdren wollte." 

comprobari possit — V. 8. A h Casauboni, Reizii, Orellii, We 
beri utriusque, Ritteri, nunc etiam Hermanni et Jahnii consensu 
commendatur, quod, quum post verba „quis non" aposiopesis 
statuenda sit, mihi fere necessarium videtur. Quae poeta hic 
reticuerit, qui mentem ejus cognoverint, facile intelligent. Con- 
jectura aberrarunt, qui poetam jam verba illa, quae v. 121 le- 
guntur: „auriculas asini quis non habet" in animo habuisse 
existimant, quum ipse non „quis non," sed „Mida rex" scripse- 
rit. — V. 17. Nulla causa est, cur cum nonnullis, qui poetae 
verba pro suis rationibus interpretantur , leges vel leget 
scribamus. Participium legens, quod omnes fere codd. praebent, 
Persius, cujus sententia est: „scribimus, ut recitemus" insolen- 
tius quidem, sed fortius pro partic. fut. „lecturus" usurpasse 
videtur» Quam vivida et vera stolidi illius poetae descriptio, qui, 
dum versus fundit, recitationis splendorem et plausum populi 
animo praecipiens ad majorem scribendi celeritatem incenditur. 
Allocutionem collueris loco minime aptam esse, quamvis ipse 
temere leget scripserit, Heinr. intellexit. — V. 23. Verbis 
cute perditus illam animi conditionem, qua innata vis omnis 
corruat, significari Heinrich. recte negavit, quum non homo 
improbus, sed stupidus ct ingenio obtuso intelligendus sit, qui 
laudis sibi tributae vilitatem vix sentiat, nec illam respuat. Quod 
olim putavi „cute perditus" proverbii locum obtinere, ut Grae- 
cum ev xQVi iyxwi (cf. 111, 30 „ego te intus et in cute novi"), 
nostrum „in der Haut verdorben," ob hanc causam rejeci. 

Quantae interdum ineptiae dialogo non recte intellecto ori- 
antur, hic locus documento est, qui , nisi Persii in dialogo licen- 
tiam, qua, quum adversariuin loqui existimes, ipse loquitur, dili- 
genter observes, non intelligitur. Quod nuper Kisselius *) satis 
probasse inihi videtur, inde a v. 4 omnia Persii sunt, quum ni- 
hil adversario apte tribui possit. Interpretes fere omnes, etiam 
Jahnium et Hermannum, vv. 24, 25 adversario attribuisse, me 
vix intelligere fateor. Quae, nisi illum sibi ipsi irrisisse putes, 
fere inepta sunt, ea, si poeta loquitur, quanta ironia satirica, 
loco egregie accommodata, excellunt, quod jam magnus Casau- 
bonus simplici ille et incorrupto, quo semper utitur, judicio per- 
spexit. Neque vv. 28—31 recte advergario tribuuntur, qui sana 
mente ita loqui non poterat; Persius sermonem ita informasse 
et quasi iu majus extulisse videtur, ut magis appareret illius 
stultitia et fatuitas. Quare illum v. 40 sqq. se interpellantem fa- 
cit, quod nimis risui indulgeat et tnodum excedat. Heinrichius 
inde a v. 24 omnia (praeter v. 26, 27) adversario tribuit, quo 
omnis satirae vigor infringitur, omnis evanescit serraonis festivi- 
tas. — Ad v. 35 interpretes versum Lucilii frg. XXX, 68 afferre 
poterant : 

„Supplantare aiunt, 

Graeci VTZOOxeM&iv dicunt." — 

V. 36 sqq» Verbis praeclaris et vere poeticis: 

„ — nunc non e manibus illis, 

Nunc non e tumulo fortunataque favilla 

Nascentur violae!" 

illa Shakespearii verba (Hamlet), ipsa quasi floribus fragrantia, 
similia sunt: 

„Lay her i'the earth 

And from her fnir and unpolluted flesh 

May violets spriog." 

Eadem suavitate poetica sat. II. v, 38, ubi nutrix pro puero 
vota facit, excellit: 

n — quidquid calcaverit hic, rosa fiat." — 



# ) Specim. crit. .... cum animadvv* in sat. L Ztlt— Boemeliae 1849) 

Y. 60» Leciio „tantae", etsi majore codd. auctoritate niti- 
tur et verbis scholiastae: „tantae id est tantum prolatae" com- 
probari videtur, ferri neqoit, cui alterain lectionem tantum 
Hauthal, Heinr., Orellius praeferendam censuerunt Pluralis ille, 
a poetae verbis alienus, et grammaticorum legibus et ipsius scho- 
liastae verbis: „aut protendunt lingoam, quantum Apula canis 
molta siti ♦ ♦ . ., nam tria sunl genera sannarum, aut manu sig- 
nificare ciconiam, aut auriculas asini, aut linguam sitientis ca- 
nis" redarguilur. — V. 56. Verba: „Qui pote vis dicam" non 
Persii, „qui pro cliente non rogatus respondet" (Herm. L. P. II, 
p. 14), sed ipsius clientis esse mihi videntur, qui quid patrono 
satis dignum proferat animi pendet. At ille, dum laudem exspec- 
tanti a tergo illuditur, morae impatiens iterum quaerit (v.*63): 
„Quis populi sermo est?" „Quis enim nisi . . . ." cliens res- 
pondetet vv. 63—68 poetam laudibus exornat, quae ex mar- 
morariorum et fabrorum loquendi more conformatae populi ser- 
monem, cujus ille interpres est, optime exprimunt. Versuum le- 
vitatem et elegantiam laudans carmina elegiaca vel lyrica re~ 
spexisse videtur, certe, quod particula sive indicatur, w. 67, 68 
aliud carminum genus, ut verbo opus est et particula in de- 
claratur, satiricum describilur. Prandiis regum tragoediam 
significari Donnerus existimavit, quod sententiae aptissimum, ob 
verborum confonnationem mihi parum veri simile videtur. — V» 
69 sqq. Persius ipse, quod etiam particula ecce probatur, qua 
semper novum quid indicatur, de miseris illis poetis judicium 
fecit 

V. 74. Lectio multorum quidem codd. dictaturam e scho- 
liastae verbis in textum irrepsisse mihi videtur. Apud Livium 
(III, 26) uxor Cincinnati „togam propere e lugurio proferre" 
jubetur, quare de veste quadam dictatoria, quae dictatura appellata 
sit, omnino cogitari non potest. In optimis codd. dictatorem, 
in fragmento cod. Vaticani palimpsesti „Quem dictatorem" 
legitur, quae lectio mihi optima videtur. Altera lectio, quod Herm. 
putavit, Sidonii Apollinaris verbis: 

.,Sic quondam ad patriae res fraclas pauper arator 
Cincinnate venis, veterem cum te iudnit uxor 
Ante boves trabeam, • . •" 

minime defenditur, quum ille Persium, non ut verbum de verbo 
exprimeret, aperle imitatus, rem, quam Persius describit, quasi 
praeteriens narret, Particula cum recepta verborum ordo 
pervertitur, quihicest; Unde Remus et tu Quinti, quem arantem 
uxor dictatorem induit et cui aratra lictor domum tulit. Jahnius, 
codd. minoris facere, quam sententiam non ausus, pronomen re- 
lativum aptius esse, quam particulam cum, sed librarios in eo of- 
fendisse, quod pron. relat. pron. poss. sequatur, recle perspexit. 
At siniili licentia poeta v. Ii5 loquitur: 

„Secuit I.ucilius arbem, 

Te Lupi, te Muci et genainam fregit in illis" 

Ceterum lectio quem eo firmatur, quod in plerisque codd. 
„quem — dictaturam" legitur. 

Jahnius recte fecit, quod v. 86 cum Heinn et Bentleio (ad 
Hor. sat. I, 10, 78) in ed. min. Jos. Scaligeri conjecturam doc~ 
t u s, quae sola Persio digna et fere necessaria mihi videtur, re- 
cepit. Non figurae, quibus orator orationem exornaverit, sed ars 
illis coinmode utendi laudatur* — Heinr. v. 90 bene portas 
scripsit, quum naufragus calamitate canenda jam stipem colli- 
gens describatur. 

In versibus qui sequuntur disponendis editores multum inter 
se dissentiunt. Heinrichii et Hermanni versuum ordo, ex quo 
vv. 92—97 adversario, reliqui poetae tribuuntur, etsi multo 
melior est, quain illorum, qui singulos versus ut in comoedia in- 
ter Persium et adversarium distribuerunt ac fere discerpserunt, 
verus mihi non videtur. Adversarium, acerbum illud „CIaudere 
sic versum didicit" proloqui haud veritum, ut numerorum deco- 
rem et elegantiam laudaret, ex carminibus poetarum, quos defen- 
dit, tumida quaecunque et inflata elegisse, credi non potest Neve 
vero cum Duebnero illos versus ex ingenio ac studiis poetamm 
illius aetatis a Persio ipso fictos et concinnatos existimes. VV. 
96. 97, quibus Virgilii prae illorum tumore et ineptiis praestantia 
laudatur, Persii ipsius esse Jahn. recte intellexit. Melius jam Her- 
derus primum tantum versum adversario, reliquos omnes poetae 
attribuendos esse judicavit. Optima et unice vera Reizii scholi- 
astam, qui adversarii ne mentionem quidem fecit, secuti senten- 
tia mihi videtur, dialogum hic nullum esse, quam Orellius, Hau* 

thal., nuperrime Kisselius probarunt. Ipse poeta per ludicrum 
quaedam in contrariam partem affert, donec v. 103 liberrima in- 
dignatio erumpit: „Haec iierent ♦ ♦ . ? — Versus 99 ct 101, 
100 ot 102, miranda carminum, qualia tum scribebanlur, exem- 
pla, extremis verbis inter se consonare, non fortuito accidisse, 
sed a Persio quaesitum esse videtur, ut poetas illos magis ridi- 
culos redderet. — Versu 106 nonnulli suam probari sententiam 
existimarunt, Persium satiras multo labore et sudore conscrip- 
sisse, ac si nulla omnino carmina nisi summa animi contentione, 
quae pluteum caedendo, unguibus arrodendis, vultu torquendo se 
ostenderet, scribi posse asseverasset. Ita quae Persius, verbis 
fere ipsis abHoratio (sat. I, 10, 70 „Et in versu faciendo. Saepe 
caput scaberet, vivos et roderet ungues") petilis, lepide et fes- 
tive dixit, iu serium converterunt. Jam Quintilianus (X, 3, 21) 
haec, quae per se reprehendenda sunt, sed altiorem animi mo« 
tum sequi solent, illorum poetarum in scribendo levitati opponi 
inlellexit. 

V. 121. Ineptum illud „Auriculas asini quis non ha- 
bet?" Persio prorsus indignum est, quod etiam Heinr., quamquam 
multa contra disputavit, suspectum habuit, quum, prave quidem, 
ita interpungeret : „vidi, vidi ipse, libelle, auriculas asini: quis 
non habet?" Sed jure optimo Oreliius illud „quis non habet" 
post „vidi" insulsum judicavit et exsulare jussit. Quum illo 
„vidi, vidi" res certa signiGcetur, verba: „aur. asini quis non 
habet?" admodum languent omnique fere sensu carent. Jahn. 
(p. 113. proll. p. 75, 80) iliud, quod in in vita narratur, Per- 
sium ipsuin „Mida rex" scripsisse, Cornutum, ne Nero in se 
dictum putaret, mutasse, non temere rejiciendum, uec fidem illi 
denegandain esse optime demonstravit. — Vocabulo paratus (v. 
132; VI, 36) Juvenalis quoque frequenter usus est (III, 106; 
VI, 16, 244; LX, 7, 49; XIII, 108; XV, 102). Illi, qui Per- 
sium „perpetuum Horatii imitatorem" fuisse minutissimis quoque 
rebus probarae studuerunt, ipsuin Juvenalem , qui Persium ne- 
glexisse videtur, iuterdum illius verba suis expressisse, vel certe 
ante oculos habuisse me ostendere permittent. Loci, in quibus 
offendi, hi sunt: 

I, 442 „Poena tamen praesens, quom tu deponis amictus 
Turgidus et crudum pavonem in balnea portas. 
Hinc subitae mortes et intestata senectus. cf. P. 
1(1, 98 sqq. 

III, 84 Usque adeo nihil est. . .?" 

V, 128 „— . quis vestruin temerarius usque adeo?" 
X, 201 „Usque adeo gravis . ♦ ." cf. P. I, 26. 

IV, 130 „Quidnam igitur censes? cf. P. I, 98. 

VI, 65 „ — subitum et miserabile, longum" cf. P. 

I, 3 — „turpe et mis.l — Quare!" 

VI, 165 „Rara avis in terris nigroque simiilima cycno." 

VII, 202 „FeIix ille tamen corvo quoque rarior albo" cf. 

P. I, 46. 
VI, 18 „— aperto viveret horto" cf. P. II, 7 „aperto vi- 

vere voto." 
VI, 251 „Ut . . . et totum semel expiet annurn, 
Hibernum fracta glacie descendet in amnem, 
Ter matutino Tiberi mergetur. . ." cf. P. II, 15 sqq. 
III, 81 „— me prior ilie, 

Advectus Romam quo pruna et cottona 
vento? cf. P. VI, 39. 
X, 53 „Ergo supervacua aut perniciosa petuntur, 

Propter quae fas est genua incerare Deoruin" cf. P. 

II, 55, sqq. 

X, 101 „— — vasa minora 

Frangere pannosus vacuis aedilis Ulubris" cf. P.I, 130. 
X, 167 „Ut pueris placeas et dcclamatio fias." cf. P. 
I, 29 „Ten' cirratorum centum dictata fuisse 

Pro nihilo pendas?" 
VI, 612 „— Quod desipis, inde est. cf. P. V, 153 
XIV, 153 „Tunicam mihi malo lupini" cf. P. IV., 30. 



Satira secuiida, 

V. 9. Immurmurat, optimis codd. probatum , fortius et 
expressius dictum est, murmurat Herm., quum introrsum 

sufficere pntaret, scripsit. — V* 10. Veram esse lectionem „E- 
bulliat patruus, praeclaruiri funus" nemo negabit; en avaras 
prae nimio gaudio „praecl. funus" exclamans ! si velis, instituam, 
ostendam, vel simiie quid addere possis. Quantum veteres fuueri 
splendide ornando tribuerint, ipse Persius (VI, 33 sq.) et Hora- 
tius docent, sat. II, 5, 104: 

aSepulcrum 

Permissum arbHrio sine sordibuf exstrae, funus 

Egregie fectura laudet vicinit.» — 

V* 16. Nocte nocturnae voluptates intelliguntur, cf. Juv. I, 36 
»qui testamenta merentur Noctibus», VI, 521 »totum semel ex- 
piet annum.«Signo interrogationis post v, purgas (Herm.) sen- 
tentiae vis attenuatur. — Oratio quin aliquantum varietur, si Ne- 
rius post duas uxores elatas terliam ducere et novis dotibus di- 
tescere dicatur, minime nego, sed v. conditur, optimis codd., 
Hermanni et Jahnii consensu probatum, sermoni avari illius, mor- 
tem pupilli exoptantis, aptius est. — V. 19. .,Cuiquam? cuinam* 
(Heinr. Orell.) scribi non posse, (cf. Herm. L. P. II, p. 26) We- 
berus acute observavit OSi Latini, inquit, v. quisquam in inter- 
rogatione utuntur, exspectamus, ut interrogatus rem neget, quare 
si „euiquam 44 rectum esset, non interrogari rursus „cuinam, 44 sed 
„nulli 4 ' responderi debebat"). Recte mihi Herm. „cuinam? cui- 
nam?" scripsisse videtur, ut non, quod Jahn. voluit, adversa- 
rius poetam interpcllet „cuinam?" hic „cuinam? vis Staio?" re- 
spondeat. Poeta non statim quem nominet reperit, unde illud ab- 
ruptum ct incisum dicendi genus. Similiter Plato, Phaedr. p. 
235, d locutus est: ^ofivvfu yaQ ooi %iva iievroi, zlva d-ewv; 
ij povlei . ." Herm. etiam eo defenditur, quod Persius verba 
iterare solet, cf. I, 111, „Euge! omnes, omnes bene mirae 
eritis res" 

V, 1 „Vatibus hic mos est, centum sibi poscere voces, 

Centum ora et linguas optare in carmina centum." 

V, 174 „Hic, hic, quem quaerimus, hic est." 

IV, 23 „Ut nemo in sese temptat descendere, nemo!" — 

V. 29. Mirum illud „quidnam est, qua mercede, 44 cui si- 

mile v. 18 „estne ut", ita fere est explicandum: Quid est, quo 

tamquam mercede, vel rectius quidnam est mercedis, quo. 

V. 42. G r a n d e g, quod Jahn. in ed. min. reprobavit, Herm. Lect P. 
II, 26. praef. p. XIV bene defendit. — V. 45. Quod in optimis 
et antiquissiinis codd. legitur acoersis inihi cum Herm. (cf. 
L. P. III, p. 10) retinendum videtur, quuin Persius vcrbis forti- 
bus vel antiquis et obsoletis delectctur et etiam alio loco (V, 
172) cx omnibus fere codd. accersor recte scribatur. Veri 
simile est, sed uon exploratum, quod Stuerenburgius (progr. 
gymn. Hildbgh. a. 1839) staluit, accersere vocandi, arcessere ac- 
cusandi vim habere. — V. 47. Accusativum flammas, quo 
res ipsa quasi praesens sub oculos subjicitur, nunc triumviri 
Jahn. Herm. Heinr. tuentur. — V. 51. Emendationem, quam Herm. 
proposuit (Allg. Schulztg. 1833) „fundo" suspiret „nummus in 
imo" (sc. est), vellem nunquam excogitasset. Audacius illi de 
nummo dictum videbatur, quod de homine dici debebat, at cf. 
v. 5 „tacita acerra", III, 39 „gemuerunt aera u , III, 92 „modice 
sitienta lagena", III, 53 „sapiens porticus", apud alios poetas in- 
numera alia. Quam praeclara, vere Persiana, vere poelica delere- 
tur imago; quam jocosa nummi in arcae fundo ab omnibus so- 
ciis derelicti et salutem desperantis querela! (cf. Juv. VI, 363 
„velut exhausta recidivus pullulct arca Nunimus et . .") 

V. 54. Heinr. et Jahn. recte „excutiat (Bentl. ad Hor. c. 
II. 7, 6 excutiet) scripserunt, quod Hermanno (praef. p. XIV) 
minus poetice dictum videtur, „praesertim quuin pectore laevo, 
si cor proprie intelligalur, abundet." At illud apud poetam non 
abundat et, quod jam ex se intelligitur, ut cor proprie intelli- 
gamus jubeL Hermannus prava scholiastae interpretatione („pect. 
laevo, p. malo") in iniram illam sententiam (L. P. III, p. 28) 
adductus est : „Homo in synecdochen cor appellatur, quia omnia, 
quae de eo praedicantur, cordis commotione fiunt, quod eo mi- 
nus offendere potest, quo clarius ipse Persius VI, 10 „cor Enni" 
circumscriptione usus est." Lectio excutias jam eorefutatur, quod 
„guttas excutere" omnino dici non potest, excuti illi guttae i. e. 
lacrimae recte dicunlur, cui prae cupiditate et avaritia „cor non 
rite salit" (III, 111). Sudoris guttae intelligi non possunt, quum 
jam sudes antecedat, nisi part. et part. ut mutare velis. — 
V. 55. Aurum ovatum durius dictum infamarunt; sedsimiliter 
Ovidius (ex Ponto II, 1, 41) aturum triumphatum, audacius 

Horatius (c. I, 31, 1) „Apollinem dedicatum," „impetus (III, 
6, 10) auspicatos" appellavit. Mirum illud nescio jam cujus 
commentum, statuas albumine ovi inauratas intelligendas esse, 
Herm. jam ob metrum violatum admitti non posse ostendit (Philol. 
1856). — V. 56. Deorum in templis vicina simulacra contemptim 
fratres aeni appellantur; de Dioscuris vel (schol.) quinqua- 
ginta filiis Aegypti cogitari non potest. — V. 61. Herm. et Jahn. 
pro eo, quod et apud Lactant. Inst. div. II, 2 et in quibusdam 
libris exstat: in terras, codd. auctoritate commoti cum Casaub, 
„in terris" scripserunt, quod fortius dictum existimarunt. Me 
verba „curvae in terris," a Casaubono argutule explicata („ho- 
mines non solum terram spectare, sed in illa totos haerere") 
non intelligere fateor. Ipse vero Herm. antea (L. P. I, p. 28) 
aceusativum, quem Reiz., Or., Web., Dubn. unice verum judi- 
carunt et scholiasta quoque legisse videtur, optime defendit. 
Idem v. 62 hos nostros scripsit, quod L. P. III, p. 11 mihi 
non probavit. Hoc graviler et severe dictum est, cf. III, 85 

„Hoc est quod palles? cur quis non prandeat, hoc est?" 

V, 45 „Non equidem hoc dubites." — V. 69. Recte Orell., Jahn., 
Herm. in sancto scribunt, quo v. templum ab hominibus in- 
violatum et incorruptum describitur. — Quod Herm. v. 73 scrip- 
sit e cod. Leid. animi, mihi prorsus falsum, certe misere abun- 
dare videtur; melius fecisset, si Guyeti conjecturam compositi 
— animi recepisset. Verba „Compositum jus fasque animo" 
separari non possunt, nisi sententiae et verbis vim afferas. Apte 
dicitur composita mens, compositus animus, affectus com- 
positi, „venae compositae a (Pers. III, 91), composita res publica, 
sed quomodo jus, quod nihil in se turbulenti vel concitati ha- 
bet, compositum dici possit, equidem non intelligo. Alterum, 
fas animi Juvenalis loco, quem Herm. attulit, IV, 91 „libera 
verba animi proferre" minime defenditur. 



8atira tertia. 

V. 9. Lectionem findor-ut quamvis ineptam, sed omnibus 
fere codd. firmatam, Herm. et Jahn. deserere ausi non sunt; 

3 

Or M Heinr., alii neglectam lectionem finditur recte ao merito 
revocarunt. Findor ut vocabulo ut post v. finditur interposito 
et compendio scribendi non intellecto ortum esse videtur. Verba 
„Turgescit vitrea biiis; finditur" certissime uni tantum 
Persio tribui nec separari (turg. — findor ut) possunt, nisi 
iniruui inler duos verborum consensum statuas. Adolescentem 
ila de se loqui non potuisse Herm. antea (Rez. v. Plum. Alig. 
Schulzeitg. 1833 „findor ut ist albern u. psychologisch falsch, 
eine Selbstbetrachtung und kalte Objectivirung unzula«sig u ) recte 
perspexerat. Tum vix quispiam Latine „findor" dixerit, recle 
Horatius sat. I, 3, 136 „Rumperis et latras," recte iile apud 
Plautum, Bacch. U, 3, 17 

„Heu cor meum ct cerebrum Nicobule finditur." 

Hauthalii conjectura findimur iisdem aliisque insuper (cf. v. 
12, 14) incommodis laborat. Omnino haud placet, poetae verba 
(v. 8—15) voce illa solivaga inlerrumpi, neque negligenda 
Persii ars est, qua, dum dialogus re ipsa interrumpitur, ad veri- 
tatem rationem revocat et nonnulla secum commentatur Ccf. I, 
56 sqq). Tandem adoleseens ille, cui „pulchrum erat in medi- 
um diem dormire," ad studia surgit. — V. 10. Omnes inlerpre- 
tes praeter Plumium et Duebnerum ilii assentientem verba po~ 
sitis capillis de membrana pumice levigala interpretati sunt. 
Sed non modo sententia, quod primarium est, communis quo- 
que verborum usus illi interpretationi reluctatur. Cur pilos rasos 
memorare, quum talis membrana per se intelligatur et voc. 
bicolor poeticae descriptioni sufficiat? Jahn. unum tanlum 
locum reperit, ubi pili capilli nominantur; at ibi jam de ani- 
malibus sermo fuerat, ut dubitari non posset. Tum vero „capil- 
los ponere" semper de illis pectendis et calamislro ornandis 
usurpatur. Quam egregie jam illa adolescentem desidiosum de- 
cent, qui nostrum „erst frisirt, dann studirt" probasse videtur. 
Unum, quod nobis objici possit, verborum ordo cst insolitus et 
affectatior, sed cf. Pers. V, 140 

„Jara pucris pellem succinctus et oenophorum aptas." 
Hor. sat. 1, 10, 19: 

„Nil praeter Caivuin et doctus cantare Catullum." 

881. I, 5, 49 

„Nantqae pila lippis inimicum et ludere crudis." 

ib. V* 72 

„ — ubi fedulus hospes 

Paene, macros, arsit, dum turdos versat in igni." 

sat. II, 1, 60 

„Quisquis erit vitae, scribam, color." 

V. 13. Jahniurn „argutius, quam verrus" pro „quod infusa" sed 
scripsissc Herm. recte perspexit. Ille, quem hoc effugisse non 
potuit, non sola cod. Montepessulani auctoritate commotus, in 
eo offendit, quod Persius v. 14, quo eadem sententia expressa 
est, rursus part. quod, ac si novum quid adderetur, usus est; 
sed huic sententiae incommodo ista ratione non medetur. — 
V. 12, 14. Ipse Jahnius lectionem queritur tam egregie 
defendit, ut eam a viro doctissimo (jam proll. p. 196 dubio, 
num querimur restituendum esset) nunc relictam esse vix 
credere possim. Ad defendendam lectionem queritur quid Jahnii 
verbis addi possit nescio et profecto nulla vel emendatione vel 
amplificationc egent. 

V. 26. Scholiasta verba secura patella (cf. Hor. sat. 
II, 7, 30 „securum olus") optime interpretatus est „securos fa- 
ciens." Victui sobrio et paucis contento „sollicitae opes u (Hor. 
sat. II, 6, 79) oppositae sunt. — V. 29. Repetitio part. disjunc- 
tivae censoremve — vel permira est, sed non damnanda. 
Jahn. locum mutare anlea veritus nunc facilius idque debilius 
censoremque recepit, quod vix quisquatn, qui Persii fortem, 
interdum durutn sermonem cognovit, probaverit. Si quid mutan- 
dum videatur, quod mihi non vidctur, Casauboni lectio cen- 
soremne, uno tantum codice firmata, dignissima esset, quae 
reciperetur, quum Persius saepissime particulam ne non neces- 
sariam addat (cf. I, 26. 29. 80. 88. 119. II, 7. 8. III, 39. IV, 
25. V, 146. 155. 168). Alii part. veladv. trabeate retule- 
runt, ut majus quid vel gravius addatur; at tali deverliculo opus 
non est. — Recte Herm. (cf. praef. p. 14) v. 46 diccre scrip- 
sit, quod codd. quidem pauci, sed in his duo praestantissimi, 
Trcvirensis et Ebnerianus, tucntur et scholiasta legisse videtur, 
quum dicat: „merito, inquit, mihi lippitudinem accersebam, ne 

3* 

Catonis deliberativam orationem recitarem." Lippitndine simu- 
lata puer primum ediscendi, deinde, quod summum erat, coram 
patre et amicis ab eo adductis recitandi laborem, maxime sibi 
invisum, effugit. Perperam vero Herm., codicum numero plu- 
rium et scholiastae auctoritatem secutus, pro non sano v. 46 
et insano scripsit, quod de praeceptore immodestius (cf. v. 
118 „non sanus Orestes") dictum fuerit. Tum particula et, quae 
vv. grandia etlaudanda conjungit, minime placet. Lectio- 
nis originem Jahn. ostendit. — V. 54. Cave particula et adjec- 
tiva insomnis et detonsa conjuncta putes; ad v. quibus 
referenda est. Similiter VI, 13 „securus et angulus ille . . quia" 
et postpositum, neque negligendum est, quod Persius particulas 
copulativas duplicare solet (que-etl, 77; que-ac V, 114; 
que-que I, 48. II, 6. 25. 32. III, 61. 108. 117. V, 64- VI, 
28. 47.) — V. 56. Hermanni lectio deduxit, quam Csb. usu 
loquendi refutari cognovit, loco quem attulit V, 35 „Deducit 
trepidas ramosa in compita mentes" minime defenditur; ibi ho- 
mines in compita, ubi viae diducuntur, deduci dicuntur. Finem 
simul, quem quis sibi proponat, v. deduxit signiiicari Herm. 
(L. P. II, p. 35) mihi non probavit. — v. 60. Quod in pleris- 
que codd. legitur, sed Latine dici non potest in quo, Herm. 
quomodo scholiastae verbis „i n q u o animi nervos inlendas" 
defendi sibi persuaserit, equidem non intelligo. Neque Herm., 
a Jahnio (Ztschr. f. Althw. 1844 p. 1112) et Teuffelio (Jen. 
Littztg. 1845 p. 781) monitus sententiam nunc improbavit In 
quod recte se habet et prudenter a Persio pro vulgari quo 
dictum est. Quod omnes fere neglexerunt, quum post v. ten- 
dis interpunxerint , v. arcum etiam ad v. tendis referendum 
est. Qui arcum tendit, viam, qua sagittam mittat, oculis con- 
stituit, tum vero certum finem sibi proponit. Artem vilae regen- 
dae ac moderandae, quam poeta hic imagine sagittarii, v. 68 
imagine aurigae descripsit, ubi Herm. quam pro qua, ut cum 
Casaub. Heinr. et Jahn. legunt, scribens imaginis vim aliquantum 
infregisse videlur. Pluribus disputare opus non est, quum res 
pateat. Recte jam ipse Herm. , Turnebum (adv. XXIII, 23) se- 
culus L. P. II, p. 37 locum interpretatus erat: „quo ex loco 
(unde) flectendi initium faciendum sit, ut justa flexus mollities 



Digitized by VjOOQIC 



37 

evadat; qua de cautione in flectendo, quam jam Nestor Anti- 
locho suo commendavit, u brevius Casaubonus „unde et ubi ver- 
tamur." 

V. 69. Illi nimis acute viderunt, qui nummum asperum 
novum neque usu detritum intellexerunt. Persius locum Horatii 
(sat. I, 1, 73) 

„Nescis quo valeat nummus, quem praebeat usum? 
Panis ematur . . ,** 

anle oculos habuisse videtur. — V. 78. Herm. lectionem omni- 
bus fere codd. flrmatam et a plerisque editoribus ipsoque antea 
Jahnio probalam „Quod satis est sapio mihi u jure servavit. 
Quod nonnulli, rerum novarum cupidi, praetulerunt „Quod sapio 
satis est mihi," mihi cum Herm. magis philosophi, quam, qui 
omnem philosophiam ridet, cenlurionis esse videtur. Illud „quod 
satis est" etiam Horatii lucis, carm. III, 1, 25 „Dcsiderantem, 
quod salis est . ♦ ." III, 16, 44 „Parca quod satis est rnanu" 
epp. II, 2, 52 „sed quod non desit habentem . . u et Juvena- 
lis XIV, 182 „Qui satis est mensis" defenditur. — V. 83. Verba 
aegroti veteris Jahn. non recte interprctalus est „qui diu 
aegrotavit"; ut I, 124 Aristophanes verecunde „praegrandis se- 
nex," ita hic philosophus mente non sanus contemptim „vetus 
aegrotus" appellatur. — V. 93. Quum tempus futurum in senten- 
tiis potissimum adhibeatur idemque repetitum significet (II, 5 liba- 
bit V, 97 vitiabit), Herm. hic, ubi fabula narratur, male rogabit 
pro rogavit scripsit, quod certe non fecisset, nisi illud in mul- 
tis codd. legeretur. — V. 100. Gravius sonat, praesertim quum 
versum concludat, v. triental. Triens plerumque nummus est 
(„quadrante lavari" Hor. sat. I, 3, 137; Juv. VI, 447), triental 
poculum, quatuor cyathos capiens. Ceterum Persius Horatii epp. 
I, 16, 22: „Neu . . . occullam febrem sub tempus edendi Dis- 
simules, donec manibus tremor incidat unctis," fortasse etiam 
Lucilii frg. XXVI, 12: 

„Audivi, quem febris una atque una anstfJia^ 

Vini inquam hiatus poterit unus tollere" 

meminit. — V. 108 totum aegroto tribuendum censeo, qui „sum- 
mos pedesque manusque altingere," quod medici est, aple juberi 

non potest. Ita sermo, aegroli moribus accommodatus , multo 
yerior %c vividior redditur. 



Satfira quarta. 

V* 3. Jahn. o redundanter positum jure rejecit; dic hoc 
cum vi quadam dictum est, ut Alcibiades „dicenda tacendaque 
callens" ad id solum, quod interrogetur , respondeat. — V. 9. 
Heinrichium lectionem puto, quam omnes fere, quibus puta 
doctius videbalur, iinprobarunt, defendisse laetor; Alcibiades, 
quum populo suam sententiam aperiret, „puto" dicere debebat. 
liiud „puta" grammaticis concedamus. — V. 26* Indicativum 
oberrat conjunctivo fortiorem codd. fere omnes et schol. 
tuenlur, cf. Petron. 37 „quantum milvi volant." — V. 3h Ex 
communi verbi usu „farratam ollam plaudere" nihil aliud est, 
quam manibus pulsare et pertrectare, (cf. VI, 77) quod de olla 
fervefacta inepte diclum esset. Quare Jahn., quum, quod inteliigi 
vellet „cum plausu excipere," per accusativum non declarari 
videret, recte ablalivurn restituit. Sed v. 35, Hermanni argumen- 
tatione (analecta p. 14) a vero dcductus, nunc male hi mores 
scripsit. Voc. despuat solum durius est, quam ut ferri possit; 
multo simplicius est „despuat in mores, . . pandere' i. e. qui 
te castiget, quod . . ♦ # 

V. 48. Jahn. unam quam proposuit conjecluram amorum 
ipse (proll. p. 193) improbavit. Recte verba poetae intellcxisse 
illi mihi videntur, qui amarum morosum, fastidiosum (cf. Hor. 
epod. 8, 19 „superbo i., u sat. II, 2, 109 „corpus superbum") 
interpretati sunt; cui interpretationi Jahn. verba „quidquid • . • 
venit u repugnarc putavit, at cf. VI, 72 „Quum morosa vago 
singultiet inguine vena." 

Satira quinta. 

V. 4 de Partho vulnerato, qui sagittam ex corpore evellere 
conatur, intelligi debet, quum Persius aperte Horatium, sat 
II, 1, 15 

„Aut labentis equo describit vulnera Parthi" 

imitatus sit. Parthorum morem armis utendi describi, neque sen- 

tentia, neque verba permittunt. Etiam v. 15 lectio teres, de 

qua quidem dubitari non potest, Horatii loco, sat. II, 7, 87 „in 

se ipso totas, teres atque rotundus" defenditur. — V. 19. Hcr- 

mannum leclionem bullatis, quam L. P. I, p. 13 defendit, etiam 

nunc tueri laetor; cur Persius, qui hic de se ipso loquitur, ser- 

monem suum a verbis pullatis i. e. tragicis liberum fore pro- 

mittat, profecto non intelligo. Verborum tumorem ac pompam In- 

anem jam versibus qui praecedunt in poetis tragicis reprehendit, 

neque erat, cur hoc v. idem repeteret. Quod Jahn. probe per- 

spexit, quum in ed. min. ex Horatii epp. I, 3, 14 „Tragica de- 

saevit et ampullatur in arte" cum Lachmanno (ad Lucret. VI, 

1067, p. 414) ampullatis scriberet; sed novo illo verbo 

Herm. caesuram perire et versum pessumdari sensit. Simplex 

bullatis Csb., Reiz., Pass., Orell., Web. probarunt. — V. 20, 

Verba „dare pondus idonea fumo u quamvis ab Horatii verbis 

epp. I, 19, 42: „pondus addere nugis" profecta, non recte, ac 

si Persius simpliciter pro „nugis< 4 fumo dixerit, ex illis expli- 

cantur. Jocose dicta sunt : librum, si illum ut inutilem concremare 

volueris, vix ignem concipere fumumque e flamma crassum ac 

pinguem evolvi. — V. 24. Prima methaphora a re flglina, vel 

potius ab iis qui vascula emunt, altera a re tectoria petita est, 

sed cave, voc. p u 1 s a ad alteram translato, utramque confundas. 

Certe Persius ab una metaphora ad alteram, nec, quod Handrick. 

(disp. de nonnullis V. Persii satirae locis. Torgau 1846 p. 10 

sqq.,) multis probare studuit, a figurato ad proprium dicendi g«5* 

nus transgressus est, quod quidem aliis locis fecit V, 10 108. 

III, 67. (V, 106 a proprio ad fig. dicendi genus transiit). — 

V. 26. Herin. et I einr. lectionem his, quae etipra scholiastae 

verbis „ad hoc" firmatur, alteri quam Jahn. nunc recepit hic 

jure praeposuerunt. — V. 56. Omnes editorcs inde a Casaubono 

scholiastae interpretationem: „irriguo, eo, quod soinnus cor- 

pora irrigat" incaute receperunl. Corpora laboribus fatigata somno 

irrigari optime dicuntur, non item ganeones et cotnmissatores, 

quorum somnus, quum vino obruti et quasi sepulti turgescant, 

non infacete „irriguus" appellatur. Certe Persius Horatii sat. II, 

1, 8, meminit; 

»Transnanto Tiberim, somno quibus cst opns stto, 
Irriguumque mero subnoctem corpus habento." 

— V. 66 Herm. prave distinxit : „Cras hoc fiet idem. — Cras 
fiet? a Saltem itidem, non idetn (ut neque II, 62 „hos no- 
stros") dici debebat. Sed satis acerbe adolescenti verba red- 
duntur. — V. 64. Recte Jahn. nunc „puerique senesque" 
scripsit ; juvenesquea quodam mediae aetatis grammatico 
leviter erudito, qui „pueros" philosophiae indociles putabat, pro- 
fectum videri Teuffelius (Jen. Littztg. 1845. p. 779) acute 
observavit. 

V. 73. Plerique editores v. ut, quum post illud interpun- 
xerint, ad possidet retulerunt et explicarunt: qua, secundum 
quam far gratuitum possidet, quicunque libertatem nactus esU 
At verba ut quisque nullo modo separari posse mihi videntur. 
Jam schol. versus difficillimos optime interpretatus est : „libertate, 
hoc est sapientia, utendum est, non autem illa, quam Publius 
emeruit, qui per tesseram scabiosum far possidet." Ut non 
qua, sed qualcm, ut eam explicandum esse, etiam Montius, Don- 
nerus, veri non sordidi judices , existimarunt. Asyndeton „eme- 
ruit, scabiosum — possidet", in quo pleriquc offenderunt (qua 
ante v. ut Koenig. addere non debebat), hanc interpretationem 
evertere non potest, quum Hermanni et Jahnii interpretatio aliis 
iisque majoribus incommodis laboret. Quisque alias pro qui- 
cunque recte dici posse non negaverim, sed v. ut a verbo 
possidet, ad quod illud referendum putarunt , nimis remotum 
est et duplex ablativus ut (qua) et tessera summopere displi- 
cet, uisi fortasse tesserulae scribere velis. Tum emeruit num 
ad „stipendia peracta, quibus perfunctus civis ad integrum liber- 
tatis usum accedat" (Herm. L. P. II, p. 56), referri possit, vehe- 
menter dubito, quum de servo nuper manumisso agatur. Denique 
verba „scabiosum tesserula far possidet" nimis premuntur, quae 
poeta, libertatem illam ridens, epexegetice, ut ita dicam, submU- 
sit, quo ctiam asyndeton explicatur. — v. 82« Lectio hanc 
bona parte codd. (in nonnullis prave haec scripserunt) ctscho- 
liastac verbis defenditur. Libertatem ipsam poeta deridet, non 
commoda, quae illa fert; praeterea, quod jam supra (II, 19) 
monui, si quid acri studio impugnat, verba iterare solet 

V. 105. Lectio specimen licet omnium fere codd. auctoritate 
nilator, speciem quin recte scribatur, dubitari non potest, quod 
Prisciani et scholiastae testimoniis, Orellii, Heinr., Herm., Jahnii 
(in ed. min.) consensu probatur. Specimen, quo res dijudicemus, 
non dignoscitur, sed agnoscitur et dignoscendo demum compara- 
tur. Persius, si proprio diceridi genere usus esset, dixisset: „veri 
et falsi speciem dignoscere calles", quemadmodum Horatius sat. 
II, 3, 208 loquitur: „Qui species alias veri scelerisque tu- 
multu Permixtas capiet"* — V. 112. Voc. glutto cum Heinr. ab- 
lativum esse, quo simplicior verborum ordo servatur, et dictum 
pro avide, cupide exislimo. Exemplis neque haec, neque altera 
interpretatio probari polest. — V. 117. Herm. recte sub pec- 
tore scripsit, quo recondita malitia multo vividius et expressius 
describatur, quam altera lectione: in pectore, quam Jahnium in 
ed. min. praeferre video — v. 118 repeto scribendum est, etsi 
minus codicibus commendetur. Persius hic a proprio ad Gguratum 
dicendi genus transiit vel potius sententiam imagine expressit. 
Quae „dederat supra", relegere i. e. retractare, reputare, exami- 
nare, Stoico, quum res aperta sit nullumque examen desideret, 
indignum est. 

Versum 126 Heinr. et Herm. illum secutus male cum v. 
qui sequitur („si increpuit") conjunxerunt ; v. 125 „qui jubet" 
audiatur necesse est. Verba „cessas nugator?" dorninum, non 
philosophum decent. — V. 134. Jahn. et Herm. recte ex codd. 
eu saperdam scripserunt; non ipse piscis inteliigitur, sed „ge- 
nus salsamenti, quod ex pisce Gt" (schol.). Sin saperdas scri- 
bimus, voc. en, quod sermonem concitatum exornat, ejiciamus 
necesse est et, num prima syllaba, quae longa esse debet, bre- 
vis an longa sit, dubium relinquitur. Si quis adhuc numero sin- 
gulari offendatur, cf. III, 76 „Menaque quod prima nondum de- 
fecerit orca." — V. 135. Heinr. etHerm. (L. P. II, p. 56)Coa 
non recte de Cois illis vestibus dilucidis interpretati sunt; Ho- 
ratii loco sat. I, 2, 101 „Cois tibi paene videre est. ." vestibus 
facillime suppletur, cf. Tibull. II, 4, 29 „Coa vestis", Hor. c. 
IV, 13, 13 „Coae purpurae". Saepissime vero vina voc. vini non 
addito Caecuba, Falerna . ♦ a patria deuominantur. Quare Orell. 
cum Casaub. (Jahn. dubifat) scholiastae interpretationem : „Lu- 

brica Coa, vina ex Co msula; lubrtca, id est lenia, aut quafe 
ventrem solvant u probare non dubitavit. Tum lubrica vina optiine, 
vestes lubricae non apte appellantur. Denique, quod quidem le- 
vius fuerit argumentum, mercatorem nave piscibus, castoreo 
stuppis, ebeno, ture repleta Coas simul vestes advehi permi- 
rum videtur. 

V* 139. OreiL, Heinr., Jahu., Herm. Casaubonum secuti num 
perages ex Graeco didyetv, pro usitato d. %bv (tlov, vitain per- 
agere, vivere recte intcrpretati sint, valde dubium est, quura 
hoc nullo exemplo probari possit, certe scholiastae, qui non 
verba, sed sententiam explicavit, verbis „pauper necesse est vi- 
vas" minime defendatur. Paupertate vei mendicitate contentus 
nemo dici potest, quare perages cum infinitivo terebrare 
conjungatur et contentus per se intellrgatur necesse est: pau- 
perlatem, quam ridicula probitate tua ipse meruisti, patienter ne- 
cesse est feras. Jam vero omnis dubitatio v. 150, ubi pera- 
gant certissime pro pergant positum est, tollitur. Quod quum Herm. 
persuadere sibi non posset, manifesto librarii mendosudore re- 
cepto peragere, ut VI, 22 „bona dente peragere", consumere, nostrum 
„durchbringen" essc statuit. Quae sententia (L. P. II, 57 sq.) jam 
scholiastae verbis „utpecunia, quaetibi quincunces verecunde prae- 
stitit, cum periculo deunces praestet" satis refutata, quam 
inepta et infirma sit, TeufTeL (Jen. Littztg. 1845 p. 779) et 
Jahn. (Ztschr. f. Althw. 1843 p. 1110) optime demonstrarunU 
Quo magis Jahnium ipsum nunc illam recepisse miror. Naturali 
et principali v. peragere significatione, relicta aliam v. 139, aliam 
hic illi vim subjicere mihi durius videtur. At, Persii sermonis 
vel obscuritatem vel rigiditatem egressa, intelligi fere nequeunt, 
quae Herm. scholiastam presse secutus (pecuniam (!) — num- 
m o s, cum periculo — s u d o r e) sentenliae tenacior nunc scrip- 
sit. De quaeslu fenore facicndo omnino non agitur; non fortu- 
narum ruinas Luxuria avido mercatori minatur (quae Hermanni 
sententia illo „quid petis" diluitur), sed, quo desidiosum ac 
pigrum maxime commovet, omnem vitae laetioris spem illi eri- 
pit, si „nummum asperum' 4 sectatus omnia maris atque viarum 
incommoda (v. 146-49) suscipiat. — V. 158, Compellatum, se 
vincula rupisse, ipsum dicere parum aptum mihi videtur, quaprop- 

terlectionemcodd.satisfirmatam rumpi praefero. - V. 159.Hcrm., 
e vel ac languidum existimans, plurimis optimisque codd. fir- 
matam particulam ast, quae fortem et concitatum sermonem de- 
cei, jure recepit, erravit, quum v. 163, quod saepe fecit, solam 
eo<|d. auctoritatem secutus, cum Jahnio (in ed. min.) adrodens 
wnberet. Recte quidem (L. P. III, p. 28) unguem adrodere ge* 
s um meditantis esse dixit, desperantis abrodere, sed recte 
etiam Bentl. ad Hor. c. IV, 14, 28 „meditari est non jam sae- 
vientis, sed iram potius dissimulanlis et subdole occultantis, quo 
violentius poslea erumpat." Chaerestratus non animo quieto rem 
oeliberat, omni fere spe reconciliationis abjecta, quid faciat, summo 
mcitatus amore incertus est. Tum adrodere jam uno voc. 
crudum („ita ut crudus fiat") refutatur, cf. I, 106 ,.Nec plu- 
teum caedit, nec demorsos sapit ungues.", Hor., sat. I,' 10, 71 : 
£>aepe caput scaberet, vivos et roderet ungues." — V. 172 
Kecte Herm. fecit, quod priinam personam accersar servavit! 
sed vellcm etiam indicativum servasset, quem plerique codd. 
mentur Certe Persius non teincre et inconsiderale modum mu- 
tav.t; .nd.cativus accersor, praesertim quum nec nunc an- 
tecedat , tempus indicat, conjunctivus supplicet causam addit, 
quae dubium magis stimulat rebusque suis diffldentem erigit e 

bT a r fl a t ~ Y 72, u Herm - et Jahn - (uui "">»• p- 196 & «*• 

e LZ H "?• ^ rCCl ' US eSSet> neC nU " C Scri P serunt ^ 
eUams, Horati. loco gemino sat. II, 3, 262 non defenderelur 

unice verum judico, q„ um , quod TeufTel. (Jen. Littztg. 1845 p 

ac si Zl SerVa , VU '« ne nUnC ,em P US P raesen * "W- Pre'nal 

nunVZ. " ^ , ' CUiSSet ' Cf " e nunc null ° modo, nec 
nunc recte pro „ne nunc quideu," dici possit. 

V. 185, 86. Tunc, quod plerique codd. et schol. praebent 
ang U .d.on tum praeferendum esse, ja ,„ «einr. sensi Toc S 
cero libenUus usurpat, illudpoetae, cf I g ii.ii o* T 
vis, cur sacerdos lusca appelletur .... V ' ' ~ ° U8m ~ 
nes editores praeter Mont um et Do'„" *" "" °^ °- 
Virgo defonnis „pu P pa Veneri" tm °. nnerum ; erum «<>„ viderunt. 
.-. ^ , J0rn d °dum „donata u fll 70) ma- 

ritum desperans „ad mi „ is «eria Deor« m ,e' co„tu>era£ Csc™) 

Satira sexta. 

Nonnulli hujus satirae, qua „parcus ob heredis curam" 
(Hor. epp. I, 5, 13) acerbe castigatur, loci tam difficiles sunt ad 
explicandum, ut interpretes in illis mirum in modum laboraverint, 
nec vero omnia expediverint. Omnes in contrarias sententias 
distrahuntur, ut vix quisquam reperiatur, qui cum reliquis con- 
sentiat. Quare cum illi mihi non omni ex parte satisfecerint, 
dum meo judicio utor integro et incorrupto, quae vera Persii, 
non interpretum mens fuerit, diligenter quaesivi, quo num quid 
profecerim, doctorum sit existimatio. 

Statim v* 3 difficultatibus obstructus est, quae vocabulis 
mutatis non infringuntur. Primum Lucretianum illud „primordia 
rerum", quod Csb., Heinr., alii proposuerunt, plerique editores 
jure rejecerunt. Orell. quum „prim. rerum" recte dici, non item 
„veterum prim. rerum" monuisset, Heinr. verba „numeris vete- 
rum" conjunxit, quod, nisi re ipsa, jam caesura refellitur. Alii 
„vet. prim. vocum" ita sunt interpretati, ut Bassum res etymo- 
logicas versibus tractasse statuerent ; ejusmodi carmen grammati- 
cus aliquis confecerit, non ille, quem solum Quintilianus Horatio 
parem judicavit* Sed fac illum animi causa grammaticorum prae- 
cepta versibus tradidisse, nonne permirum esset, Persium poetae 
sibi amicissimi laudes celebrantem talia a poesi quarn maxime 
remota commemorare, nonne prorsus ineptum, illum res tam le- 
ves verbis gravibus ac fere grandiloquis efferre „nugisque ad- 
dere pondus"? Bene hoc Weberus perspexit, qui tria Bassi ly- 
ricae poesis argumenta, „virorum fortium encomia, juvenum amo- 
res et honestos convivantium senum jocos" describi affirmavit» 
Illo „juvenes agitare jocos" poesis amatoria (Monti „amor giova- 
nili u ) describitur; fortasse voc. lusisse satira significatur, quod 
loco simili V, 16 comprobatur: „Doctus et ingenuo culpam 
defigere Iudo. (i Bassum eliam satiram tentasse, non ita mirum 
est, quum veteres poelae unum quidem carminum genus exco- 
luerint, sed alia quoque genera, in quibus ingenii vires exerce- 
rent, attigerint. Quod singula attinet, non facile quis Heinrichio 

lusisse „delectare" interpretato assentietur, nec Jahnio, qui 
„senes jocos" intellexit, quod vix quisquam non monitus de- 
prehenderiL Lectionem egregios, quam quidem omnes fere 
codd. praebent, editores jure rejccerunt, quum tum ujocos agi- 
tare« et »lusisse« ad v. opifex referre necesse sit, quod in- 
eptum; jocorum opifex nulla laude dignus est Mira argumenta, 
quibus Herm. (L. P. I, p. 7 sqq.) lectionem senex defendit, 
Jahn. (Ztschr. f. Althw. 1844 p. 1109) optime refutavit. Res tam 
aperta est, ut illis affici non possit, quum Persius Bassum »a 
prima adolescentia amicum habuerit* et satirae natura ea sit, 
ut nisi ad adolescentem scripta esse non potuerit. Illum a. 79 
p. Ch., XVII annos post mortem Persii, Vesuvio ardente in vilia 
Campana periisse, schol. narravit, quod cur ficlum habeamus 
non video, quum ipsa Quintiliani verba »quem nuper vidimus« 
adolescentis egregiae spei immatura morte abrepti desiderium 
prodant. 

V. 14. Heinr. recte, ni fallor, et si scripsit, plenius post 
v. pinguior interpungere necessarium non erat; si etsi scribi- 
mus, omnia ad v. recusem referenda sunt, quo sententiae in- 
genua hilaritas infringi mihi videtur. Quod in villa Ligustina se- 
curus vivat, sententia gravissima est, quae familiam ducit: se vi- 
cinis ditioribus non invidere et a victu sordido, quo vita mo- 
lesta ac fere non vitalis reddatur, quam maxime abhorrere. — 
V. 24. Pluralis numerus »tenues sollers turdarum nosse sa- 
livas«, quem codd. optimi praebent, singulari tenuem sali- 
vam exquisitior est,* majorem palati subtilitatem, qua gulosi etiam 
sexum turdorum deprehendere cailebant, ostendit. — VV. 33— 
37 Herm. scholiastam secutus male adversario attribuit. Poeta 
illa per jocum minatur et, in ludendo fere nimius, rem ridicule 
describit, quae si adversario attribuas, omnis sermonis festivitas 
et urbana dissimulatio perdilur. Adversarium serio vultuque com- 
posito haec dicere, mihi fere absurdum videtur. Deinde quomodo 
secunda persona curtaveris explicatur, quae ad Persium re- 
ferri non potest, quamvis liberalitatem commendans pariter in 
heredem peccare videatur? Omnia Persii sunt, ctiamillud: »Tune 
bona incolumis minuas?«, quod omnes fere editores adversario 
attribuerunt Tum Herm. ex scholiis hemistichia v. 37 et 41 

transposuit, qao, ut verum fatear, non modo nihil egit, sed etiam 
mire erravit* Verba „haec cinere ulterior metuas", quae v. 41 
sermonem ex mente adversarii institutum optime concludimt, post 
v. 36 fere inepta sunt, ubi illud „Tune bona incolumis minuas?" 
sententiae egregie convenit. Tu, inquit heres, etsi vivus me tibi 
iratum effugeris, non inultum id auferes; mortuo tibi justa non 
persolvam. 

Jam ad locum difficillimum v, 38 sq. pervenimus, ubi in 
illo „nostrum hoc maris expers" interpretes multam ope- 
ram consumpserunt vel ad meptias delapsi perdidemnt. Ne adhuc 
quis cum Csb. et Pass. „maris expers" molle, enerve (a v. mas), 
cum aliis ex vetere glossa „expers, aneiQog xal SfinetQog" 
mare expertum, per mare advectum interpretelur, periculum 
non est; primum eo refutatur, quod, ut Montius et Meisterus 
scite observarunt, maris expers idem esset ac „nuptiarum ex- 
pers" (Hor. c. III, 10, 11), alterum ineptuin est. Verbis difficil- 
limis Horatii locus sat. II, 8, 15 „Chium maris expers" lucem 
aflfert, unde Persius verba „maris expers," quae etiam Horatii 
versum concludunt, certissime assumpsit. Sed mire evenit, quod 
ipsa Horatii verba a plerisque non recte sunt explicata. „Chium 
maris expers" aqua marina non temperatum intelligunt, quod s\ 
Horatius inlelligi voluisset, non tam dure, tam ambigue fuisset 
locutus. Quanto simplicius cum ipso Horatio (jb. v. 47) „cilra 
mare natum" interpretari ! Quatn egregie paucis verbis misera 
Nasidieni, „parvi magnos imitati", divitiarum ostentatio ridelur, 
in cujus coena aulaea pulvere gravida in mensas ruunt, „me- 
rulae pectore adusto et sine clune palumbes" apponuntur, quem 
convivae omni sollicitudine districtum vicissim eludunt! Heinr. 
et Oreli , vulgarem Horatii verborum interpretationem secuti, 
„sapere maris expers" Graecam philosophiam insulsam ac deli- 
catam intellexerunt, Jahn. rectius, non recte „ingenua vi et sa- 
lubritate destitutam," 

Tertiam sententiam singulari libello explicatam Meisterus 
proposuit: Sapienlia Graeca, quam non ut olim Athenis petimus, 
sed quae cismarina jam facta est ac nostras omnino. Sed illa, 
quum Bestius, homo agrestis omnisque doctriuae rudis, loqua- 
tur, doctior est, quam ut probari possit. Tum quomodo intelli- 

ges verba „cum pipere et palmis venit?" Idem Meisterus ve- 
rum vidit, non intellexit, quum „remissive" ita interpretetur : 
„Postquam Graecam sapientiam recepimus, omne nostrum (sa- 
pere) contemnere coepimus." Unice vera Turnebi (adv. XXIX, 7) 
interpretatio est, quam Jahnium (in ed. roin.) et Hermannum, 
quum ante v. nostrum interpunxerint, probasse laetor: „Post- 
quam transmarina coepimus uti sapientia et philosophorum dis- 
ciplina, nostra haec vernacula et cismarina haberi coepit, nec 
in pretio, quod transmarina non esset. Itaque etiam 
foenisecae degeneravere et corrupti sunt et pultes suas magis 
quam olim unguere coeperunt." Hanc interpretationem tam sim- 
plicem Meisterus non probavit, quum, cur Graeca sapientia cis- 
marina appellelur, se non intelligere dicat. At vero aperte Graeca 
philosophia Romano G,noslro huic") sapere opponitur, ut 
condimenta epularum opipararum pulli Romanae et cibis, quae 
mensam sobriam decent. Jam quam acerbe iliud „maris expers," 
quum virtus Romana antea trans mare valuerit orbemque ter- 
rarum subegerit. Unum addo, verba „nostrum hoc maris ex- 
pers", quod Jahn. et Herm. fecerunt, apte ad priorem sententiae 
partem referri, quum hoc maxime Bestii, qui „Graecam urbem 
ferrc non poterat" (Juv. III, 60), iram suscitet, quod eo jam 
res venerit, ut foenisccae pultes „crasso unguine vitiare" coe- 
perint. Certam aliquam rem, quae morum ruinam ostendat, re- 
spici etiam illo „ita fit" (nostrum „so gehfs") declaratur. Ita 
et sententia et periodus optime concluditur. 

V. 51, 52. Ut verba „non adeo, inquis" recte intelligantur, 
antea verba „Exossatus ager juxta est" excutienda sunt. Pleri- 
que agrum exhauslum, cujus vires absumptae sint, exossatum 
appellari putant, quod et sententiae parum convenit et de ani- 
malibus quidem bene, de agro omnino dici non potest. Her- 
manni scntentia ex scholiis petita (L. P. II, p. 63): „non adeo 
lapidibus vacuum esse vicinum agrum, ut quae senliat impune 
eloqui audeat; dicit eum metuere, ne a populo, si largilionem 
prohibeat, lapidibus ex vicino agro obruatur" jam eo confuta- 
tur, quod prodigu$ ille ludos ac viscerationem populo nequa- 
quam promisit, sed tam immanem munerum magnificentiam tan- 
tummodo iinxit, ut heredi illuderet. Recte Csb. locum interpre- 

iatus est „ager probe cultus et purgatus a lapidibus," qui illi, 
quum cetera consumpserit, subsidio sit. Jam adeo neque cum 
Heinr. verbum existimabis, neque cum Herm. et Jahnio Gn ed. 
min.) ad v. exossatus referes. Non adeo verba sunt heredis 
timide respondentis et invite alteri concedentis, quod illius mo- 
ribus aptum etiam verbis „dic clare" comprobalur, quum avarus 
indignabundus , sed quae sentiebat proloqui veritus, quaedam 
introrsum sibi murmurasse videatur. 

V. 61. Herm. lectionem poscas jure optimo restituit, „col- 
ligit tantum Persius, fieri posse, ut alter ad talem iinpudenliam 
progrediatur" (praef. p. 16). Idem v. 66 repone minus ele- 
ganti oppone praetulit, v. 69 conjunctivum coquatur, qui 
mihi necessarius videtur, cf. v. 74 „sit reliqua, ast illi tre- 
mat . . ." -- V. 76. Jahn. (in ed. min.) et Herm. ex cod, 
Montepessulano recte nec scripserunt. Num Cappadocas merca- 
turus „solIers omne latus mundi excutiet?" Lectionem ne uon- 
nulli verbis scholiastae „ne sit te mercatorum quis ditior" pro- 
bari putarunt. Ceterum Persius Horalii locum sat I, 1, 38 ante 
oculus habuisse videtur: „Cum te neque fervidus aestus Demo- 
veat lucro, neque hiems, ignis, mare, ferrum, Nil obstet tibi, 
dum ne sit te ditior alter." 

V. 77. Lectionem plausisse, quae plerisque codd. (etiam 
iis, qui depravatum clausisse exhibent) defenditur, omnes fere 
editores jure receperunt. Csb. simpliciter, ut solet, interpretatur 
„plaudere est percutere, plana manu ferire ad ostentandam bene 
curatam culem; confirmat hanc intp. vox pingues." 

Versus illi faceti, quibus Persius satiram absolvit, fortasse 
ex Horatii verbis c. III, 24 extr. „Scilicet improbae Crescunt 
divitiae, tatnen Curtae nescio quid semper abest rei" profecti 
sunU Eror levis, qualis multis fortasse videatur, in quantos in- 
terdum errores inducat, Heinr. exemplo est, qui, quum Persii 
sententiam non intelligens ultimum versum adversario tribuisset, 
hanc satiram non ad finem perductam esse censuit. Hoc v. 18 
sqq., ubi „gemini vario genio producti", alter triparcus, alter 
prodigus describuntur , probari existimavit, quum altera satirae 
pars desiderelur; quae sententia jam ipso satirae argumento 
refutatur. Mihi nulla satira innotuit, quae argumenta tam divcrsa 

complectatun Tantum abest, ut haec satira imperfecta sit, ul 
„in se tota, teres atque rotunda" concinniori fine ornari vlx 
potuerit, quum, quae Horatii ars praecipua est, joco seria apte 
concludat. 

